
Vivu Rumäne Esperanto-Asocio! 


La 26-an de februaro 1990 nia öficejo 
havis surprizan kaj tre karan vizitan 
ton: prof. d-ro Florin I. Bociort el Io 
heroa urbo Timisoara, la fondinto de 
la moderna rumana Esperanto-mova 
do. Kompreneble la membroj de 
GDREA tre kunsentis kun la subpremi- 
ta kaj leviĝinta rumana popolo, kiu 
pagis sian venkon super la diktatoro 
per multe da sango. En Timisoara la 
bataloj estis aparte kruelaj. Kaj ni 
timis pri prof. Bociort, kiu gvidis ĝis 
la 5-a de marto 1985 la Kolektivon Es- 
peranto-interlingvistlko en la universi- 
tato de Timisoara, öuste tiun tagon la 
viokulturministro estis malpermesinta 
la pluan agadon. 

Prof. Bociort faris tre multajn klopo- 
dojn por konvinki la autoritatulojn, ke 
la decido estis malĝusta kaj por la 
reputacio de Rumanio rekte malutila. 
Sen sukeeso. Hodiau ni pli bone kom- 
prenas la situacion, post la malkaŝo 
de la gigantaj krimoj de la reginta 
familio. Kiel rakontis la profesoro, 
estis ĉefe tri kialoj por la malpermeso: 
a) la sekureca servo, la fifama „Seku- 
ritate" timis la nekontroleblajn inter- 
naciajn ligojn, pri kiuj disponis la ru- 
manaj esperantistoj. b) Malgraü la tre 
sukeesa agado de prof. Bociort ĝuste 
inter lingvistoj, kelkaj tre influhavaj 
estis kontrauuloj de Esperanto. AI ili fi- 
dis la autoritatoj. Kaj c) oni vidis en Es¬ 
peranto konkurencon kontraü aliaj na- 
ciaj lingvo. Nu — tio pasis. 

Prof. Bociort fariĝis adepto de Esper¬ 
anto ĝuste en Berlin, dum la jaro 1968, 


kiam li laboris kiel gastdocento 
(1965 — 1970) en Humboldt-Universi- 
tato de Berlin (GDR). Kaj jen, subite 
li staras en la oficejo de GDREA, evi¬ 
dente tre feliĉa pri la nova etapo en 
la historio de Rumanio, kiu sendube 
donas novan ŝancon ankau al Esper¬ 
anto. La unuaj rezultoj jam ekzistas: 
Fondiĝis Rumana Esperanto-Asocio. 
Prezidanto elektiĝis prof. Bociort. Vic- 
prezidantoj estas d-roj A. Boia kaj C. 
Dominte. Sekretario de REA estas d-ro 
M. Constantinesco. REA havas en Ru¬ 
manio la bazon por ĉ. 40 filioj. Krome 
fondiĝis Rumana Universitata Esper- 
anto-Centro kun sidejo en Timisoara. La 
estro de tiu centro estas ankaü prof. 
Bociort. Vicestroj estas prof d-ro Hans 
Bettisch kaj doc. Minerva Bocs$a. 

La nombro de esperantistoj en Ruma¬ 
nio estas malfacile taksebla. La aso- 
cio disponas pri pli ol 3 000 adresoj. 
Karakterizajo estas, ke preskaü man- 
kas veteranoj. La esperantistoj jam 
estis malpermesitaj dum la 30-aj ja- 
roj, kiam regis faŝisma reĝimo. La plej 
multaj lernis dum la 70-aj kaj 80-aj 
jaroj la lingvon en universitataj kursoj, 
kiuj multis tra la lando. Verŝajne Ru¬ 
manio estas la sola lando en tutmon- 
da skalo, kie la renaskiĝo de la Es- 
peranto-movado okazis preskaü eks- 
kluzive en la akademiaj sferoj kaj 
helpe de universitataj kaj akademiaj 
altranguloj. 

Jen la unuaj informoj, kiujn ni ricevis 
el kometenta buŝo. Restas, provizore, 
nur deziri al la rumanaj esperantistoj 
sukeeson en ilia agado. D. B. 





Materialoj de la Akademio de Esperanto 

Rezolucio pri la participoj 

Dum la Unua Universala Kongreso en Bulonjo-ĉe-Maro D-ro L. L. Zamenhof 
kun la tiama Esperantistaro estigis „Akademion" ĝuste por kontroligi la evoluon 
de la Lingvo per arbitracia institucio: „Ĉar la tuta esenco de lingvo estas ba- 
zita antaŭ ĉio sur interkonsento, tial komuna ĝisnuna uzado devas ludi 
en lingvo pli gravan rolon, oi seke teoria logikeco; oferi la unuan al la dua mi 
konsilus nur en tia okazo, se nia Lingvo Komitato 1 ) tion postulus" 2 ). La uzado 
de ia participoj montris la eblecon de du interpretaj teorioj same logikaj; 
sed tiu kun aspektaj valoroj estas la pli malnova, la pli beletra, kaj la Funda- 
menta. Surbaze de detalaj studoj ankaü la Akademio agnoskis la aspektisman 
signifon de la participoj, kaj neatento al tia decido devas esti konsiderata kiel 
lingva eraro. Instigo al eraro au propagando por teorioj kontraüaj al la agnosko 
de la Akademio povas konduki nur al skismo kaj disdialektiĝo. Redaktoroj kaj 
recenzistoj, eldonistoj kaj libroservoj havas grandan respondecon pri la unueco 
de la lingvo. 

Por la Akademio, ties Prezidanto, 
D-ro Andre Albault 


Listo de normaj landnomoj 

Tiu listo limiĝas al la geografiaj radi- 
koj, kiuj estas necesaj por ke ĉiu po- 
vu kunmeti la tradukon de la oficialaj 
ŝtatnomoj de la Statoj-Membroj de 
UN. Tiu ci monda institucio efektive 
eldonis tian liston entenantan la ofi- 
cialajn nomojn, kiujn la ŝtatoj donis 
al si mem: tiujn nomojn ili donis en 
la tri lingvoj Angla, Franca kaj Hispa- 
na. 

Tio signifas, ke en tiu listo ni ne do- 
nas kompleksajn nomojn de ŝtatoj: 
ekz-e. tie oni ne trovos Germana D. R. # 
sed nur German-ujo/Germanio. Ali- 
parte estas ŝtatoj, kiuj trudis apartaj- 
ojn de sia oficiala nomo al la inter- 
nacia publiko. Tio klarigas la motivon, 
pro kiu ni listigis landojn ofte noma- 
tajn Britujo/Britio, Salvadoro kaj Lan- 
ko sub jenaj formoj: (Grand-)Britujo/ 
(Grand-)Britio, (El-)Salvadoro kaj 
(Sri-)Lanko. La interkrampajon oni 
uzos aŭ ne uzos laü la grado de ofi- 
cialeco, kiun oni deziros doni al la 
teksto. ĉiukaze estos ĉiam rekomendite 
formi simplajn ano-nomojn: Britoj, 
Salvadoranoj kaj Lankanoj. 

La landnomoj apartenas al du klasoj: 
la ĉefa klaso estas tiu de Land-o ... 
Landanoj; ĝi entenas la grandan pli- 
multon da nomoj. La dua klaso estas 
akcesora kaj koncernas nur malplimul- 
ton da nomoj; ĝi estas la klaso de 


Hom-oj .. Hom-ujo/Hom-io/Hom- 
lando. 

Fine, ni deklaru, ke tiu listo ne estis 
establita „ideale“. Ni devis kalkuli kun 
la kutimoj, kiuj establiĝis dum nia 
centjara historio. Apartan problemon 
kreis al ni tiaj landnomoj, kiuj en la 
uzado apartenis al du klasoj; la Aka¬ 
demio devis tranĉi la Gordian nodon, 
ne profite al unu nacio, sed ja por la 
monda profito de la tuta lingvo. Gi 
pardonpetas apud tiuj, kiuj .. erare 
lau ni .. sentus sin vunditaj de la fari- 
taj elektoj. Ni nur agis por la bono de 
la tuta lingvo. 

1. Unua klaso de landnomoj 
(Lando — Landanoj) 

Tiu kiaso de „neutrale geografiaj no¬ 
moj" (Zamenhof), de kiu oni povas 
unuece formi la nomon de anoj per 
la sufikso -anoj, konsistigas la ĉefan 
klason de landnomoj en Esperanto: ĝi 
entenas la plej multajn el ili (ĉ. 130 
el 165). Plie ĝi obeas al la konstato 
de Boirac, unua Prezidanto de la Aka¬ 
demio: „La ĉefa kaj plej ĝenerala ma- 
niero estas nomi primitive la landon 
kaj devenigi la nomon de ĝiaj loĝan- 
toj per la sufikso -an ...; la alia ma- 
niero ... estas dua, akcesora, sekve 
en okazo de dubo neniam preferin- 
da“ 3 ). 

Afriko* 8 *, Alĝerio* 8 *, Andoro, Angolo, 
Antigvo, Argentino, Australio* 8 *, 

Aŭstrio 4 ), Bahamoj, Bangladeŝo, Barba¬ 
do, Barbudo, Barejno, Belizo, Benino, 
Birmo* 8 *, Bocvano, Bolivio* 3 *, Bra- 
zilo* 8 * 5 ), Brunejo, Burkino 6 ), Burundo, 
Butano, Ĉado, Ĉilio, Domingo 7 ), Ebur- 
Bordo, Egipto 8 ), Ekvadoro* 3 *, Fiĝioj, 
Filipinoj, Gabono, Gambio 9 ), Ganao, 
Grenado, Grenadinoj, Guiano 10 ), Gva- 
temalo* 8 *, Gvineo* 3 * 11 ), Gibutio, Hai- 
tio 12 ), Honduro, Indonezio, Irako* 3 *, 
Irano* 3 * 13 ), Irlando* 8 *, Islando* 8 *, Isra- 
elo 14 ), Jamajko, Jemeno, Jordanio, Ka- 
meruno, Kampuĉeo, Kabo-Verdo, Ka- 
nado* 8 *, Kataro, Kenjo, Kipro, Kiribato, 
Kolombio 15 ), Komoroj, Kongolo, Ko- 
reo 16 ), Kostariko* 3 *, Kubo* 8 *, Kuvajto, 
(Sri-)Lanko, Laoso, Lesoto, Libano* 3 *, 
Liberio* 3 *, Libio* 8 *, Liĥtenŝtejno, Luk- 
semburgo, Madagaskaro 17 ), Malajzio, 
Malavio, Maldivoj, Malio, Malto, Ma- 
roko* 3 *, Maŭricio, Meksiko* 8 * 18 ), Mo¬ 
nako, Mozambiko, Nauro, Nederlan- 
do* 3 *, Nepalo, Neviso, Niĝero, Nika- 
ragvo* 8 *, Omano, Pakistano* 8 *, Pana- 
mo* 8 *, Papuo 19 ), Paragvajo* 8 *, Peruo* 8 *, 
Principeo, Ruando, Salomonoj, (EI-) 
Salvadoro, Samoo, San-Marino, Sao- 
Tomeo, Sejŝeloj, Senegalo 20 ), Sent- 
Kristofo, Sent-Lucio, Sent-Vincenio, 
Siere-Leono, Singapuro, Sirio* 8 *, Sove- 
tio 21 ), Sudano* 3 *, Surinamo, Tajlan- 
do 22 ), Tajvano, Tanzanio, Tobago, To- 
golo, Tongo, Trinidado, Tunizio’ 8 *, Tu- 
valo, Ugando, Ukrajno 23 ), Urugvajo* 8 *, 
Usono 24 ), Vanuatuo, Vatikano 25 ), Vene¬ 
zuela* 8 *, Vjet-Namo, Zairo, Zambio, 
Zelando, Zimbabvo. 

Eksterliste: Groenlando/Gronlando, 
Siberio 

2. Dua Klaso de landnomoj 

(Homoj — Homujo/Homlando .. ) 

Tiuj landnomoj estas derivaĵoj de lan- 
dano-nomoj kaj estas diverse formitaj: 
per sufikse uzataj vortoj (-land-, 
-(i)stan-, ...) aŭ per sufiksoj (uj-, 
-i-). Tiu maniero formi landnomojn 
„estas dua, akcesora, sekve en okazo 
de dubo neniam preferinda" (Boirac 
1). La sufikso -uj- „servas por elfari 
nomojn ... de landoj, sed nur kiam 
oni nomas landon per la nomo de la 
gento aŭ nacio ĝin loĝanta" (Boirac 
1). La sufikso -i- en tiaj kazoj povas 
anstataŭi la sufikson -uj-, sed principe 


„nur se tiel ĝi formas internacian no- 
mon" (Cart). 

2.1. : 1-a Grupo: sufikso -ujo aŭ 

sufikso -io 

En tiu grupo la du sufiksoj estas egale 
uzeblaj; estas rekomendite uzi nur unu 
saman en difinita teksto. 

a) la io-formo estas sendube inter- 
nacia 

Albanujo/Albanio* 8 *, Arabujo/Ara- 
bio* 8 *, Belgujo/Belgio* 8 *, Belorusujo/ 
Belorusio, Bulgarujo/Bulgario* 8 *, Ĉeĥo- 
slovakujo/Ĉeĥoslovakio, Etiopujo/Eti- 
opio’ 8 *, Francujo/Francio f *t°, Germa- 
nujo/Germanio f - to , Grekujo/Grekio* 8 *, 
Hispanujo/Hispanio f * to , Hungarujo/ 
Hungario* 3 *, Italujo/Italio* 8 *, Jugo- 
slavujo/Jugoslavio, Maŭritanujo/Maŭ- 
ritanio, Mongolujo/Mongolio, Norve- 
gujo/Norvegio* 8 *, Rumanujo/Rumanio 
* 8 *, Somalujo/Somalio, Svedujo/Sve- 

dio* 8 *, Turkujo/TurkioMo. 

Eksterliste: Armenujo/Armenio, Eston- 
ujo/Estonio, Latvujo/Latvio* 8 *, Rusujo/ 
Rusiof-t°. 

b) la io-formo estas Slave internacia, 
sed de Latina deveno: Danujo/Da- 
nio* 8 *, Portugalujo/Portugalio. 

Eksterliste: Anglujo/Anglio*-* 0 . 

c) la io-formo estas ne internacia pro 
la uzata radiko: (Grand-)Britujo/ 
(Grand-)Britio, Hindujo/Hindio 26 ). 

Ĉ) la io-formo estas ne internacia, ĉar 
la radiko devus aparteni al la unua 
klaso: ili apartenas al la arkaika sist- 
emo („Amerikoj vivas en Amerikujo"). 
Sed ili estas tradiciaj, de ĉiuj uzataj 
kaj ne kontestataj. 

Ĉinujo/Ĉinio, Japanujo/Japanio 27 ). 

2.2. : 2-a Grupo: sufikse uzata vorto 

-lando 

a) la nomo estas sendube internacia 
Finnlando, Svazilando. 

Eksterliste: Skotlando 28 ) 

b) la nomo estas akceptebla Esperant- 
ismo 

Pollando, Svislando. 

2.3. : 3-a Grupo: sufikse uzata vorto 

-(i)stano 

Afganistano. 

Eksterliste: Kirgizistano, Uzbekistano. 

3. ŝtatnomoj 

Surbaze de Ia normigitaj landnomoj 
kiu ajn povos mem formi ŝtatnomojn 
helpante sin per pliaj vortoj troveblaj 
en la vortaroj. Ekzemple, surbaze de 
la nomo German-ujo/German-io, eblos 
formi Ia ŝtatnomon Demokratia Ger- 
mana Respubliko helpante sin per la 
vortoj demokratia kaj respubliko: 

La plej multaj el tiuj „help-vortoj" jam 
estas Fundamentaj au Oficialaj. Ta¬ 


rnen kelkaj eĉ ne estas registrltaj en 
P. I. V.: ili enkondukiĝos per si mem 
laŭ la kreskanta uzado. Aliaj troviĝ- 
antaj en P. I. V. meritus esti oficiali- 
gitaj, sed ni kotentiĝos enmeti ilin en 
anekso al la listo de normigitaj land¬ 
nomoj: estas ja malfacile antaüvidi 
daton de proksima Oficiala Aldono 
Fine kelkaj derivitaj vortoj aperos an- 
kaü en tiu anekso, kune kun kelkaj 
propraj nomoj. Ni do havos jenan 
liston plurpartan. 


3.1. Vortoj ne- 

oficialaj aperantaj en 

P. 1. V. 


dominio 

Islamo 

monarko 

soveto 

federala 

kooperativo 

monarkio 

unio 

3.2. Teritorioj regataj de diversaj tradiciaj estroj 

(kun la UNo-tradukoj al A.F.H.) 


duk-io 

auchy 

duche 

ducado 

emir-io 

emirate 

emirat 

emirato 

princ-io 

principality 

principaute 

principado 

reĝ-io 

kingdom 

royaume 

reino 

sultan-io 

Sultanate 

Sultanat 

sultania 

3.3. Adjektivoj 

kun politika senco 

(same kun tradukoj al A.F.H.) 

federativa 

federative 

federatif(-ve) 

federativo (-a) 

socialista 

socialist 

socialiste 

socialisto (-a) 

sendependa 

independent 

independant 

independiente 

unia/unuigita 

[unuiginta] 

united 

uni 

unido (-a-) 

3.4. Propraj nomoj de dinastioj (kun tradukoj al A.F.H.) 

Hasima 

Hashemite 

hachemite 

hachemito (-a) 

Sauda 

Saudi 

saoudite 

saudito (-a) 


3.5. ŝtataj reĝim-nomoj 

Gamahirio (el la Araba: Jamahiriyah, lando de amasoj) 

Komonvelto (ellaAngla: Commonwealth, lando de komuna bonfarto) 


4. Rekomendoj pri propraj nomoj 

1. La Akademio agnoskas, ke ĉiu ajn 
rajtas esperantigi sian nomon lau sia 
bontrovo. Ciu rajtas ankaü elekti pseu- 
donimon au plumnomon por si. 

2. La Akademio ankaü agnoskas, ke 
ĉiu ajn rajtas konservi sian aütentan 
nomon lau la originala ortografio, se 
nur ĝi estas skribita per Latinaj literoj. 
Li tiam devas toleri, ke la specialaj 
supersignoj aü aliaj signoj de lia ling- 
vo eventuale malaperos; ankaü ke lia 


nomo estos prononcita en alia maniero 
ol en lia lingvo. 

Se la kvar ne-Esperantaj Latinaj literoj 
q, w, x kaj y aperos en la originala 
skribo de nomo, la Akademio konsilas 
prononci ilin jene: 
q kiel k; kaj qu kiel kv. 
w kiel v en nomoj de Germana aü 
Pola deveno; ankaü de Nederlanda 
deveno. 

w kiel la w de la Internacia Fonetika 
Alfabeto, por ĉiuj aliaj lingvoj. 
x kiel ks. 

y kiel j, se antaü au post vokalo. 
y kiel i en aliaj okazoj. 

3. La Akademio konstatas, ke la 
granda plimulto de personoj el aliaj 
skribo-regionoj jam kutimas transskribi 
siajn nomojn per la Esperanto-alfa- 
beto. Tarnen malplimulto transskribas 
siajn nomojn lau kutimoj de aliaj 
lingvoj; ordinäre temas pri la Angla 

Notoj 

f-to: Fundamento; la radiko estas Funda¬ 
mente. 

* a *: Oka Oficiala Aldono ol la Universale 
Vortaro. 

’) Nun la Akademio de Esperanto, kiu „trans- 
prenis la celojn kaj laborojn de la antaua 
Lingvo Komitato kaj de ĝia Akademio" 
(Art. 1 de la Statuto). 

2 ) Respondo 47, »Oficiala Gazeto", 1911, 
p. 291. 

3 ) Antauparolo al la „Plena Vortaro Eo- 
Franca kaj Eo-Esperanta" (1909) 

4 ) Sod eblos diri: Austrio-Hungario. Esence 
la radiko aŭstr-signifas oriento; ĝi aperas 
kiel mallongigo de Aüstrio en kunmetojoj. 

') l.a ĉefurbo estas Braziljo, lau la Portu- 
gala prononco. 

6 ) „Faso" (en Burkina Faso) ne tradukiĝas: 
ĝi signifas „hejmlando, patrio". Antauc: 
Supra-Volto. 

7 ) Ni reprenis malnovan nomon, ĉar trans- 
skribo de „Dominicana" konfuzigus kun 
„anoj de Dominiko" . . . Kp. noton 10. 

e ) Ekskluzive uzata en la ĉefverka traduko 
de Kabe „La Faraono". NI preferu tiun for- 
mon omaĝe al nia granda verkisto. 

’) Pro peto de la Gambia Prezidanto kaj 
interveno de Senegalo kreiĝis inter la du 
landoj konfederacio sub la nomo Senegam- 
bio (dec. 1981). 

10 ) Gujano, nova nomo de sendependiĝinta 
ŝtato (Guyana), kun ĉefurbo Georgtauno, 
eks-Brita Gviano (Guiana); apartenas al 
la regiono de Gvajanoj, kune kun Suri- 
namo (eksa Nederlanda Gviano) kaj la 
Franca Gviano, krom la Venezuala kaj 
Brazila partoj de Gvajanoj. 

”) Nomo de kvar ŝtatoj, el kiuj tri respubli- 
koj: Res. Gvineo, Res. Gvineo-Bisaŭo (ĉef- 
urbo: BisaOo), kaj Ekvatora-Gvineo (an- 
taue kaj respektive: Franca, Portugala kaj 
Hispana Gvineoj). La kvara estas mon- 
arkio: Papuo-Nov-Gvineo (Vd. noton 17). 

12 ) Respubliko Haitio okupas la okeidentan 
parton de la insulo Hispaniolo, dum la 
Domingo Respubliko — la orientan. 

,3 ) Kun la Persa lingvo (kaj la iama Persujo/ 
Persio). 

u ) Kun la Hebrea f' to lingvo. 

**) Ne konfuzu kun Kolumblo, Usona federala 
distrikto kun ĉefurbo Vaŝingtono. 


aü la Franca; sed povas esti ankau 
laü la preskribo de la oficiala Latinc 
transskribo por la koncerna nacia ling¬ 
vo (kazo de la Ĉina kaj de aliaj). 

4. La Akademio konsilas, ke neniu 
trudu al aliaj personoj manieron 
ŝanĝi aŭ transskribi sian nomon eĉ 
skribe. Propra nomo estas apartenajo 
de ĉiu individuo. 


,6 ) Nomo monde internacia. La Korea etno 
nomiĝas Hanoj; sinonimo por la lando: 
Hanlando. Ne konfuzu Hanoj kun Hanoj, 
ĉefgento de ĉinio. 

I? ) Kun la Malagasa lingvo. 

,5 ) Sed: urbo Meksiko aŭ Meksiko-urbo (H. 

Ciudad de Mexico City . . .). 

’) Papuo-Nov-Gvineo rezultas el unuigo de 
Nov-Gvineo sub protekto de Aüstralio kaj 
de Papuo, ankaŭ nomita Aüstralia Nov- 
Gvineo; cetere la tria parto de la sama 
insulo estas la Okcidenta Nov-Gvineo, nun 
Iriano (dependajo de Indonezio). En Papu- 
Nov-Gvineo estas parolataj ĉ. 700 lingvoj 
kaj unu komuna, la Bislama (Bichelamar 
aŭ Melanezia piĝino). Tieaj Eüropanoj 
parolas Angle. 

2°) Vd. noton 7. 

?l ) Nepre utila pro sia derivajo: Sovetianoj; 
ĝi estas mallongigo por Sovet-Unio, kies 
plena oficiola nomo estas: Unio de Sove- 
taj Socialistaj Respublikoj, kiun oni iafoje 
skribas sigle: U.S.S.R. 

?? ) luj Tajoj estas nacioj de aliaj landoj: 
Birmo, Laoso (Tojlaoj) . . . 

23 ) La landnomo signifas proksimume: land- 
lima lando. Tial estas eraro nomi per ĝi 
la landanojn. 

2< ) Tradicia mallonga nomo por Uniaj/Unui- 
gitaj Statoj de Ämeriko (U.S.A.). 

25 ) Teritorio! Sed en Ekleziaj rilatoj kutimas 
uzadi: Sankto Seĝo (Rim. de U.N.). 

26 ) En tiu federala lando estas parolataj ĉ. 
14 oficialaj lingvoj ŝtataj (la Hinda, Ben¬ 
gale, Telugua, Marata, Tamila, Urdua, 
Gurĝarata, Malajalama, Kannada, Orija, 
Panĝaba. Asama, Kaŝmira, Sinda) krom 
Ĉ. 125 aliaj parolataj de 13 % de la po- 
polo. Plie du lingvoj estas federalaj: la 
Angla (parolata de 1 % de la popolo) 
kaj la Hinda (ĉ. 30 % de la popolo). Jam 
de pluraj jarcentoj la lando nomiĝas en 
la diversaj Hindiaj lingvoj „Bharata", aü 
laü misformiĝoj de tiu Sanskrita nomo; tiu 
oficiala nomo liveras sinonimon al nia 
lingvo: Barato ... La rivernomo Indo 
naskis diversajn nomojn: Indonezio, ... 
kaj Indo-Eüropa (uzata jam de Cart kaj 
de Privat), Indo-Irana, . . . 

27 ) Sinonimo: Nipono. 

2*) Sed la Kanada provinco estas Nova- 
Skotio (Nova Scotia). 

[El „La letero de l'Akademio de Esperanto, 

7. aprilo — majo — junio 1989] 

Spertoj pri terminologia laboro 

Dum la jaroj 1980 ĝis 1985, kelkaj esperantistaj komputistoj el GDR komencis 
kolekti fakvortojn pri komputado. Post okupiĝo pri ĝenerala terminologio, ni kom- 
prenis, ke necesas aldoni difinojn, limigi la fakon kaj prezenti ĉion laŭ la 
sistemo. En 1988 la Komputista Fakrondo (KFR) en GDREA decidis establi Ter- 
minografian Komisionon pri Komputiko (TK/K). En la Fondiĝa Deklaro el 
1988-06-06 ni difinis la laborplanon, la limigon de la fako, la kunlaborantojn, 
la provizoran transliteradon el la rusakirila alfabeto, niajn gvidprincipojn de 
la ellaborado de normaj terminaroj, la regularojn por kreantoj kaj kunlabor- 
antoj, la mallongigojn kaj la teknikan aranĝon. 

Pro diversaj kaŭzoj, ni unue elektis la iomete eksmodiĝintan, sed havigeblan 
IFIP-terminaron kiel modelon, kaj nur poste disponis ankaŭ pri aliaj (ISO- 
normo 2382, la Usona ANSI/IEEE-normo, la okcidentgermana normo DIN 44300). 

1. La kreado de la kolektivo 

Laŭ ĝenerala sperto, mi opinias, ke estas pli verŝajne persvadi aliajn fakulojn 
al kunlaboro, se ili ne devas ellabori, sed „nur“ korekti au pliampleksigi rice- 
vitajn materialojn. Pro tio mi komprenas mian rolon en la Terminografia Komi- 
siono kiel ellaboranton de malnetoj kaj redaktanton de ĉiuj opinioj, kritikoj, 
aldonoj, komentoj. 

Ne ĉiu homo posedas la afablecon respondi al letero. Pro tio mi unuatempe 
dissendis stelforme al ĉirkaŭ dudek personoj la unuajn malnetojn, kaj nur triono 
el ili respondis. Tio signifas, ke inter la libertempe laborantaj kolegoj nur la 
stelforma kontaktmaniero eblas, dume la ringforma nepre mortigos la aferon. 
(Bonvolu atenti la fakton, ke la „Laborfolioj" proponitaj de TEC celis la ring- 
forman metodon.) Tarnen ni komparu la ringforman kaj la stelforman sistemojn 
por la nombro de 12 kolegoj, rilate al 10-paĝa malneta dokumento: 


kriterio ringforme stelforme 


bezonataj paĝoj da papero 10 p. 120 p. 

bezonata tempo por komentoj 12x2 = 24 monatoj 3 m-oj 

tempo por redaktoro de komentoj 1 monato 2 m-oj 

ebleco de totala interrompo jes ne 


Mi devas konkludi, ke nur eblas la stelforma metodo, kvankam ĝi postulas 
multe pli da laboro de la redaktanto kaj multe pli da papero. Estus bonege, 
se ne nur unu, sed du au tri redaktantoj loĝus en unu loko. Sed tiel la realeco 
ne aspektas. Tarnen mi ĝojas, ke la kolektivo kreskis, kaj ke ni hodiau estas dek 
kunlaborantoj el sep landoj. 

2. Spertoj rilate al la sinonimio 

La IFP-terminaro konsistas el ĉapitroj, el kiuj ĉiu enhavas 30 ĝis 70 termino- 
kompleksojn (ni diru: average: 50). 

Unue mi ellaboris la unuajn kvin ĉapitrojn tiel, ke mi por ĉiu terminokomplekso 
kunmetis la jenon: 

n-ro, 1 — 10 sinonimoj en Esperanto (eo), 

1 — 3 sinonimoj por la lingvoj en, fr, ru, de 

difino en eo kun referencoj al aliaj, antaue difinitaj terminoj 

Tiutempe mi petis la kunlaborantojn: 

— indiki erarojn, kaj 

— indiki preferon por unu el la Esperantaj sinonimoj. 

La rezulto estis, ke la preferoj de la kunlaborantoj ofte estis diversaj, sen sufiĉa 
indiko de la argumentoj. 

Pro tio, en dua etapo, mi aldonis al la nociokompleksoj de la la kaj 3a ĉapi- 
troj miajn komentojn al la Esperantaj sinonimoj kaj miajn argumentojn pri mia 
prefero. Tio estis ege temporaba afero, tarnen necesa. Denove mi dissendis la 
du ĉapitrojn stelforme kaj petis 

— indiki erarojn, kaj 

— indiki preferon kun bone pripensita argumento. 

Responde, la kunlaborantoj sendis pluajn komentojn por ĉiu terminokompleksc, 
kaj finfine mi povis rekoni, kiun sinonimon preferas la plimulto el ili. Por esti 
justa, mi kopie entajpis ĉiujn komentojn de la aliaj, kio denove bezonis multe 
da tempo, kaj mi aldonis finan komenton kun decido-propono favore al certa 
sinonimo. Sed feliĉe ni rikoltis kroman efikon: la kolegoj Pokrowski (SU) kaj 
Weichert (FRG) ellaboris lingvistike altnivelajn artikolojn pri diversaj sinonimoj, 
kiuj parte superis la laikan nivelon de la redaktanto. 

3. Teoriaj necertecoj rilate al difinoj 

Komparante niajn koncizajn difinojn en niaj terminokompleksoj kun la difinoj 
en ISO au DIN, ni devas konstati, ke la aliaj ne aplikas la klasikan skemon, 
kiun ni preferas, kaj kiun mi tiel klarigas: 

En la difino rajtas aperi nur tiuj referencoj, kiuj jam antau estis difinitaj en la 
sama terminaro. 

Sed DIN ekzemple ofte difinas per prezento de konsistpartoj de la difinato, 
kiuj ne estis difinitaj en la antauaj difinoj. 

Krome, en DIN la difinoj ofte estas tro ampleksaj, ili ne limigas sin al la esen- 
co de la afero. Konklude, mi pledas kontrau la propono sklave traduki naci- 
lingvan normon. Ni uzu ilin por komparoj kaj lernu el ili. 

4. La Esperanto-movado bremsas nin 

La redaktanto kaj la aliaj, krom la terminologia laboro, kunlaboras libertempe 
en la Esperanto-movado (instruas, preparas aranĝojn, redaktas informilojn, 
ktp.). Sekve okazas, ke li resp. ili eĉ dum unu au du monatoj ne tuŝas la afe- 
ron de la terminologio, antau ol denove okupiĝi pri ĝi. 

Samtempe okazis alia disputo: Ni trovis kontaktojn al la membroi de la Aka- 
demio de Esperanto d-ro Albault (ties prezidanto) kaj R. Eichholz. Ili insistis en 
aliaj starpunktoi, minimume rilate al la bazaj nocioj 

— datum/o — data — donnees — Daten kaj 

— komputado — data Processing — Datenverarbeitung. 

Post iliaj opini-esprimoj, mi konsentis al denova rekonsiderado de tiuj terminoj 
fare de niaj kunlaborantoj. La disputoj kaj korespondadoj bezonis duonan 
jaron kaj ne alportis ion novan, ĉar la plimulto de la kunlaborantoj ne ŝanfiis 
la opinion. Sed minimume ni kolektis pli da argumentoj por la preferitaj sino¬ 
nimoj. 

5. Konkludoj 

5.1. Niaj fortoj ne sufiĉas 

La Esperanto-movado tro malrapide produktas novajn fakulojn. La praktiko 
montras, ke neniu fakulo povas okupiĝi ekskluzive nur pri faka au terminologia 
apliko de la lingvo. La sekvoj estas simplaj. La planoj por eldoni iun vortaron 
au terminaron ne estas plenumeblaj, la memdifinitaj limdatoj multfoje prokras- 
tiĝis. El tio sekvas ankau, ke la ideoj de s-ro Eichholz pri PekoTeko kaj pri la 
Elektronika Terminarego, kiuj postulas multoblan kvanton da laboro, tute ne 
estas realigeblaj kaj restas bela revo. 

5.2. Proponi duonproduktojn 

La ĉapitroj aü partoj de terminaro enhavu indikojn pri la stato de la ellabo- 
rado. Se iu interesiĝanto deziras havi la ĝisnunajn rezultojn, li sendu disketon 
al la redaktanto kaj ili ricevos kopion de la nuna stato de la terminaro (se la 
leĝoj kaj la praktiko de limkontroloj tion permesas). 

Nuntempe (1989—05) la stato de la ellaborado estas tia, ke nia TK/K povas 
proponi al la aproba procedo de TEC la lan kaj 3an ĉapitrojn de la terminaro 
(t.e. 109 terminoj). La aliaj ĉapitroj estas ankoraü objektoj de la diskutado en 
nia TK/K, tarnen eblas la transdono per disketo por utiligl la ĝisnunajn rezultojn. 

(daürigo p. 56) 

to gazeto „Völkerspiegel 


1. Proleta Esperanto Gazetara Servo 
de GLEA 

La Germana Laborista Esperanto-Aso- 
cio (GLEA), fondita 1911 en Leipzig, 
unue limigis siajn aktivecojn pli mal 
pli je la propagando de Esperanto in- 
ter laboristoj. 

La spertoj de la unua mondmilito, la 
influo de la Oktobra Revolucio en 
Rusio kaj de la Novembra Revolucio 
en Germanio je germanaj laboristoj 
kaj la pliaktiviĝintaj politikaj kon- 
fliktoj en Germanio dum la 20-aj jaroj 
konsciigis multajn membrojn de GLEA 
pri la neceso utiligi Esperanton pli 
celkonscie por celoj de la interesoj de 
la laborista klaso en Germanio kaj 
tutmonde. Unu el la gravaj interesoj 
estis plifirmigi la internaciajn rilatojn 
kun alilingvaj laboristoj, plifortigi ilian 
internacian solidarecon. Ĉi-lige aparte 
gravis senpera interŝanĝo de informoj 
pri la ĉiutagaj politikaj kaj ekonomiaj 
agoj de la laboristoj en la diversaj 
landoj. Kompreneble, la germanaj kaj 
alilandaj laboristoj havis grandan in- 
formbezonon pri la evoluo de la juna 
Sovetunio, kie oni komencis konstrui 
novan ŝtaton. Pro tio la Jaboristaj 
esperantistoj utiligis sian avantaĝon 
de rekta kontakto kun civitanoj el So- 
veta Unio — pere de Esperanto. Fe- 
liĉe ili trovis tre viglajn partnerojn 1 ). 
Jam 4 jarojn post la venko de la Ok¬ 
tobra Revolucio, 1921 dum la 3-a Tut- 
ruslanda Kongreso de Esperantistoj 
fondiĝis Sovetrespubiikara Esperant- 
ista Unio (SEU) 2 ). La konkretaj kores- 
pondaj ligoj de la laboristoj esperan¬ 
tistoj al Soveta Unio kaj al aliaj lan¬ 
doj montriĝis tiom multflankaj kaj in- 
teresaj, ke en GLEA aperis la plano 
fondi Proletan Esperanto-Gazetaran 


Servon (Proletarischer Esperanto- 
Pressedienst, PEP). Gin fondis grupo 
de GLEA „Frateco" en Leipzig en la 
jaro 1922, kaj ĝi fariĝis ekde 1924 ofi- 
ciala institucio de GLEA. 

En unua resuma raporto 3 ) pri la ce¬ 
loj kaj unuaj atingoj de PEP, ties gvid- 
into Erich Lämmerhirt raportis i. a., ke 
dum 2 jaroj 3 360 manuskriptoj kun 
raportoj de laboristoj esperantistoj el 
diversaj landoj estis dissenditaj al 176 
germanlingvaj gazetaj redakcioj kaj 
150 manuskriptoj al 7 eksterlandaj es- 
perantistaj gazetaraj servoj. 

Ekde 1925 PEP estis gvidata de Otto 
Bäßler. La efiko de PEP estis konside- 
rinda. Sole en la komunista gazeto de 
Saksio „Sächsische Arbeiter-Zeitung" 
(Saksa Laborista Gazeto) de 1924 ĝis 
fino de 1932 (malpermeso) aperis ĉir- 
kaü 400 kontribuoj 4 ). 

2. „Völkerspiegel" 

Interesa kaj ne tre konata pruvo pri la 
rapida kaj efika funkciado de la inter- 
naciaj jumalismaj rilatoj de la labo- 
ristaj esperantistoj estas la german- 
lingva revuo „Völkerspiegel" (Spegulo 
de la Popoloj) 5 ). 

La 10-an de oktobro 1923 en Saksio, 
geografia kaj administra regiono de 
Germanio, socialdemokratoj kaj komu- 
nistoj formis koalicion kaj tiel kreis 
laboristan registaron. Post ses tagoj 
simila registaro estiĝis en Turingio. La 
Centra registaro, gvidita de la dekstra 
socialdemokrato Friedrich Ebert, regna 
prezidento, permesis, ke la regna ar- 
meo (Reichswehr) post 4 semajnoj 
likvidis tiujn registarojn. La 23-an de 
novembro 1923 la registaro malperme- 
sis la Komunistan Partion de öerma- 


5.3. Daurigi ia laboron sen limdatoj (daurigo de p. 55) 

Lau niaj disponeblaj fortoj ni daurigu la laboron, sed ni ne plu havu iluziojn 
pri finpretigo ĝis certa limdato. Sed ankaü povas okazi, ke ni petos niajn kole- 
gojn, prefere helpi vivteni la Esperanto-movadon kaj ne plu daurigi la termino- 
logian laboron, ĉar nenio povas funkcii sen la bazo el homoj. 

nio KPD kaj ankaŭ ĉiujn ĝiajn gaze- 
tojn. La malpermeso ankaŭ trafis la 
komunistan gazeton de Saksio, „Säch¬ 
sische Arbeiter-Zeitung“ (SAZ), (Saksa 
Laborista Gazeto), kiu aperis en Leip¬ 
zig (Lajpcig). Laboristaj esperantistoj 
kaj komunistoj serĉis eblecon, iel an- 
stataŭ la malpermesitan organon. Post 
komplikaj traktadoj kun la polica pre- 
zidio de ĉefaj aktivuloj de la Proleta¬ 
rischer Esperanto-Pressedienst (PEP), 
Otto Bäßler 6 ) kaj Walter Kampfrad 7 ) 
atingis la permeson eldoni german- 
lingvan gazeton kun la titolo „Völker- 
spiegel“ (Spegulo de la Popoloj). La 
periodajo aperis en la formato de taga 
gazeto kun 4 — 8 paĝoj, en granda 
eldonkvanto. Oni presis ĝ in en la pre- 
sejo de la malpermesita SAZ, en 
„Uns-Produktiv-Genossenschaft“, fakte 
komunista entrepreno, kiu tarnen suk- 
cesis esti ne malpermesita. La gazeto 
estis anoncita kiel peresperanta ga¬ 
zeto kun la presita slogano „Esperan¬ 
to im Dienste der Berichterstattung" 
(„Esperanto en la servo de la raporta- 
do“). öi aperis dufoje monate, entute 
ĝis oktobro 1924 (kiam reaperis SAZ) 
kun 16 numeroj. La numeroj entenis 
materialojn tradukitaj el proletaj Es- 
peranto-revuoj, i.a. el „Sennacieca Re- 
vuo", „Sennaciulo“, „Nova Epoko“. La 
redaktoroj ankaü ricevis multe da ma- 
terialoj de eksterlandaj laboristaj es¬ 
perantistoj. Jam en la unua numero 
oni trovas i. a. jenajn artikolojn: 

—- „Pri la laborkondiĉoj de la sovetia 
proletaro" 

— „ĉiutagaĵoj en Estonio" (pri teroro 
kontraü la loĝantoj) 

— „La virinoj kaj la faŝismo en Italio“ 

— „Letero el Bulgario" (pri teroro 
kontraü laboristoj) 

Multaj raportoj informis pri la konstru- 
ado de socialismo en la sovetia ŝtato. 

La redaktoro ankaü aplikis trukojn. Ek- 
zemple la artikolo „La bankrota poli- 
tiko de la kapitalisma socio“ (en Ger- 
manio) estis subskribita per „svisa es- 
perantisto“, sed fakte venis el la plu- 
mo de la ĉefredaktoro de la malper¬ 
mesita komunista SAZ. La gazeto estis 
disvendita al ĉiuj abonintoj de SAZ 
kaj distribuita per ĝia distribua siste- 


mo, kiu atingis eĉ legantojn en 
Austrio. 

3. La policaj aktoj pri 
„Völkerspiegel" 

Fakte oni devas miri, ke la polica pre- 
zidio de Leipzig entute donis la per¬ 
meson al la laboristaj esperantistoj, 
fondi tian evidente politike suspektin- 
dan gazeton. La akto PPV-N-ro 55 
(betr. „Völkerspiegel“ 1924) en la ŝta- 
ta arkivo de Leipzig (GDR) 8 ) detale 
informas pri du malsukcesaj provoj 
kaj pri la misfido, kiun — post donita 
eldonpermeso — la polico konservis 
kontraü la publicajo. 

En sia petletero de 12. 12. 1923 Otto 
Bäßler indikas jenajn du ĉefajn celojn 
por la fondota gazeto: 

„1. Per ä tiu nerekta propagando 
(t e. la utiligo de Esperanto — D. B.) 
veki inter la loĝantaro la intereson por 
la monda helplingvo Esperanto. 

2. subteni la ideon de interpopola 
paco“, 

kaj li daurigas en sia letero „Ĉi tiu 
entrepeno ne devas fariĝi privatkapi- 
talisma sed ĝi sekvu nur celojn de 
idealo.“ En la sama polica akto oni 
trovas la decidon ne permesi la eldo- 
non de la gazeto: 

„ĉar oni devas timi, ke per ĝi estos 
subtenataj la celoj de la malpermesita 
3-a Internacio kaj de K. P. D.“ 

Otto Bäßler protestis kontraü la de- 
cido kaj proponis al la policejo, ke ĝi 
petu ekspertizon de la direktoro de la 
Germana Esperanto-Instituto, prof. 
d-ro Johannes Dietterle pri la „tute 
senpartieca karaktero de la Esperan- 
to-gazetoj kaj de la Esperanto-Socie- 
toj". Dietterle liveris la 9-an de ja- 
nuaro 1924 sian 4-paĝan ekspertizon, 
kiu sufiĉe objektive resumis la celojn 
kaj la neutralecon de Esperanto, sed 
koncedis, ke ĝin utiligas ankaü religiaj 
kaj diverspolitikaj grupoj, inter ili ko- 
munistaj laboristoj. Por trankviligi la 
polican prezidion, li finis la eksperti¬ 
zon: „Mi persone taksas la gazet- 
entreprenon sendanĝera, ĉar ĝi ja sen- 
dube celas la propagandon de Espe¬ 
ranto, sed cetere ĉiutempe estas kon- 
trolebla rilate al ĝia politika tenden- 
co“. Post ĉi tiu ekspertizo la prezidio 

donis tarnen la eldonpermeson. Even¬ 
tuale la decidon ankaŭ influis la fak- 
to, ke en la polica prezidio de Leipzig 
laboris la kriminala inspektoro Paul 
Teuchner 9 ), kiu estis aktiva esperant- 
isto. Ankaŭ li verkis ekspertizon pri la 
,kazo Völkerspiegel', kiu ankaŭ trovi- 
ĝas en la citita akto. En sia ekspertizo 
pri jam aperintaj numeroj de la gazeto 
Teuchner prave substrekas, ke la labor- 
istaj esperantistoj utiligas la lingvon 
por siaj politikaj celoj. Sed li konklu- 
das: „La esperantistaj artikoloj trovi- 
ĝintaj inter la rigardita materialo, ja 
estas partipolitikaj, sed ne donas kaŭ- 
zon por interveni". Evidente Teuchner 
sentis iom da esperantista solidareco 
kaj iom maltrotaksis la veran politikan 
karakteron de la materialoj. Aliaj 
funkciuloj de la polica prezidio juĝis 
multe pli objektive pri la politika ka- 
raktero de „Völkerspiegel“. Ekzemple 
skribis Registara Konsilisto (Regie¬ 
rungsrat) v. Criegern la 19-an de mar- 
to 1924: „Okaze de domtraserĉo ĉe 
komunistoj en Freiberg/Breisgau oni 
i. a. trovis kelkajn numerojn de la Es- 
peranto-revuo „Sennacieca Revuo" kaj 
ekzemplerojn de la Esperanto-revuo 
„Völkerspiegel" La unua aperadas en 
Esperanto kaj estas eldonata en Pa- 
rizo, la olia estas skribita en la ger- 
mana kaj aperas en Leipzig-a eldo- 
nejo. Ambaŭ presaĵoj estas, kiel 
atestas ilia enhavo, pure komunismaj 
kaj povus esti taksataj kiel kutimaj 
komunismaj fipropogandaĵoj . . . 

La konfiskitaj revuoj pruvas la guste- 
con de ripetitaj opinioj, ke KPD uti¬ 
ligas Esperanton por sia partio kaj vi- 
das en ĉitiu mondlingvo rimedon por 
atingo de siaj komunismaj celoj ..." 

La gazeto „Völkerspiegel" estas inter- 
esa pruvo pri la aplikateco de Esper¬ 
anto en la laborista movado. Ni scias 
pri aliaj iom alikarakteraj revuoj, kiuj 
ankau utiligis per Esperanto ricevitajn 
materialojn. Dum la jaroj 1932/33 en 
Bulgario aperis ekz. ka bulgarlingva 
„Mejdunarodni Rabselkor" (Internacia 
laborista-kamparana korespondado) 10 ). 
En Grandbritio eldoniĝis dum la 30-aj 
jaroj „World Contact" 11 ). Supozeble 
ankau en aliaj landoj kaj regionoj 
aperis similaj periodajoj, kiuj meritus 
konvenan analizon kaj prezenton. 


Notoj 

: ) Kp. Blanke, D.: Pri la kontribuo de la 
laboristaj esperantistoj por la evoluo de 
la germana-soveta amikeco en la tempo 
de la Respubliko de Weimar. En: D. 
Blanke (Red.), Socipolitikaj aspektoj de 
la Esperanto-movado, Budapest 1986: Hun- 
gara Esperanto-Asocio, p. 63 — 83 

*) Kp. Enciklopedio de Esperanto, Budapest: 
Hungara Esperanto-Asocio, 1979, p. 589 ĝis 
592 

: ) Kp. „Arbeiter-Esperantist“, 10/1924, p. 
65 — 66 

1 ) Superrigardon prilaboris Ino Kolbe el 
Leipzig, la materialo aperos cn broŝuro 
pri GLEA eldonota en Leipzig 

: ) Pri „Völkerspiegel“ kp. Otto Bäßler: Fort¬ 
schrittliche Traditionen. En „der esperan- 
tist“. Berlin, 2, Nr. 5 — 6 (1966). p. 33-34 

c ) Otto Bäßler estis ĝis sia morto (1981) 
membro de la Centra Estraro de Esperanto- 
Asocio en Kulturligo de GDR. 

') Walter Kampfrad estis antaü sia ponsiu- 
liĝo ŝtata prokuroro en Leipzig kaj rnortis 
1984. 

6 ) Ciuj sekvaj citajoj el dokumentoj troviĝas 
en ĉi tiu akto. 

*) Pri polico kaj Esperanto kp. la artikolon 
de Paul Teuchner en: Enciklopedio de Es¬ 
peranto, p. 441 — 442. 

: ) Kp. Maria T. Jankova-Bojaĝieva : La bul- 
garo revolucia Esperanto gazetaro dum la 
periodo 1929 — 1934. Sofio: Bulgare Esper¬ 
antista Asocio, 1983, p. 22 — 26, 44 — 62. 

") Unuopaj numoroj troviĝas en IEMW, Vieno. 

(La studo aperis en Senad Colic (1988, 
Red.) : Sociaj aspektoj de la Esperanto- 
movado. Sarajevo: ELBIH) 

Detlev Blanke 

Esperantisteca jubileo 

Lastjare (1989) la rumana profesoro Aurel 
Boia festis 60 jarojn de esperantisteco. 
Naskiĝinta je la 9-a de novembro 1918, li 
estas doktoro pri filozofio kaj diplomito pri 
la ekspertizo de dokumentoj (grafologio). 
D-ro Aurel Boia havis plurflankan Esperanto- 
agadon: fondinto de licea Asocio por Es¬ 
peranto kaj Stenografio (1932) ; gazetaj arti¬ 
koloj kaj UEA-membriĝo en la sama jaro; 
ekde 1957 gvidajn funkeiojn en la landa mo¬ 
vado (vieprezidonto kaj aganta prozidanto 
d? iama Rumana Kunordiga Komitato kaj de 
1978 vicestro de Kolektivo Esporanto-Inter- 
lingvistiko) ; literatura verkodo (kelkaj el liaj 
poemoj aperis en la nova eldono de Esper¬ 
anto Antologio) ; sciencaj esploroj (i. a. pre- 
lego en la Universala Kongreso en Varna, 

1978) ; gvidanto de kursoj kaj aütoro de 
lernolibro (11 x 11. Esperanto prln proverbe, 

1979) ktp. 

Li okupis ankau elstarojn poziciojn en la 
kampoj de dokumenta ekspertizo kaj steno¬ 
grafio (prezidinto de la respektivaj fakaj 
organizoj; parlamenta stenografo kaj direk- 
toro de revuo). 

Niajn sincerajn gratulojnl 

GDREA 


58 



La kesto por la flago 


Cu Esperanto Klubo? 
de Slang 


La prezidanto leviĝas kaj komunikas 
ke li havas komunikajon por la kole- 
goj, nome, ke ili kunvenis, ke estas 
hejmeca kunveno kaj ke li petas pri 
afabla atento por la respondeculo, 
samklubano Heuschuster 1 . La respon¬ 
deculo, samklubano Heuschuster, sin 
sidigas malantau sian, la edzino de 
la instruisto, sinjorino Viererbl 2 , lia 
fratino, malantau sian citrojn. 
Samklubano Heuschuster diras: „Citra 
koncerto: Adiau, mia Svislando, rejn- 
landajo." 

Instruisto Viererbl, bofrato de Heu¬ 
schuster, frapas kaj kantas kun la sam- 
klubanoj-kantistoj: „La adiauo de la 
kantisto". La respondeculo, samklu¬ 
bano Heuschuster, sin sidigas denove 
malantau sian, la edzino de la in¬ 
struisto, sinjorino Viererbl, lia fratino, 
denove malantaü sian citrojn. 
Samklubano Heuschuster diras: „Citra 
koncerto: Gardu vin Dio, polko-mazur- 
ko." 

La prezidanto sin levas kaj plenumas 
la agrablan devon lautlegi bildkarton 
kiun la respondeculo, samklubano 
Heuschuster, sendis al la klubo okaze 
de dimanĉa posttagmeza ekskurso en 
la valon de la rivero Mulde. La prezi¬ 
danto formulas dankon por samklu¬ 
bano Heuschuster nome de la klubo 
„Citra koncerto: Valo de Ziller 3 , vi 
estas mia gojo." 

La respondeculo, samklubano Heu¬ 
schuster, leviĝas kaj plenumas la agra¬ 
blan devon lautlegi bildkarton kiun la 
perzidanto de la klubo sendis al la 
klubo okaze de dimanĉa posttagmeza 
ekskurso en la valon de la rivero Mul¬ 
de. La respondeculo formulas dankon 
por la prezidanto de la klubo nome de 
la klubo. 

„Citra koncerto: ripeto de Valo de Zil¬ 
ler, vi estas mia ĝojo." 

La prezidanto leviĝas kaj surprizas la 
samklubanojn per la komuniko ke la 
respondeculo, samklubano Heuschu¬ 
ster, faris keston por la flago de la 
klubo kaj ke li deziras donace trans- 


Dediäta al la Klubo „Minerva" 
en Leipzig 

doni ĝin al la klubo. Kaj ke per tio li 
meritas la dankon de la klubo. Krome 
la kesto havas duoblan fundon. 

La kesto pasas de mono al mano. 
„Recitado de samklubano instruisto 
Viererbl: La Hundo, en dialekto de 
Vogtland 4 ." 

La respondeculo, samklubano Hcu- 
schuster, leviĝas kaj parolas pri antaü- 
kondiĉo ligita al la donaco. Nome la 
postulo ke de nun dum ĉiu ekskurso, 
dum vizito de frata klubo kaj tiel plu 
la kluba flago en la kesto estu kun- 
portata. 

„Citra koncerto: Rozoj de la Sudo, 
valso por du koncertcitroj.'* 

La prezidanto leviĝas kaj respondas 
al la antaüa parolanto ke estus ho- 
nora devo de la klubo plenumi la kon- 
diĉojn de la samklubano antaüa paro¬ 
lanto. Kaj ke li proponus kiel portan- 
ton de la kesto la unuan skribiston. 
La edzino de la instruisto, sinjorino 
Viererbl, sin starigas ĉe, samklubano 
instruisto Viererbl sin sidigas al la 
piano. 

Samklubano Heuschuster: „La horloĝo 
de Löwe 5 , piana peco kun kantado." 

La unua skribisto frapegas sur la ta- 
blon kaj diras ke eĉ ne dum sonĝo li 
havus la ideon portadi tiun kestaĉon. 
„Citra koncerto: Ĉiam gaje, kampara 
muzikajo." La respondeculo, samklu¬ 
bano Heuschuster leviĝas kaj vigle 
bedaüras tion. 

„Citra koncerto: La bonhumora ĉasi- 
steto." La prezidanto leviĝas kaj ofi- 
ciale proponas organizi enketon inter 
la samklubanoj pri tio, kiu pretus even¬ 
tuale. La propono estas akceptata. 
„Citra koncerto: Bela paŝtistino." 
„Citra koncerto: Mia korbubeto, seren- 
ado.“ 

„Citra koncerto: Kara trezoreto, seren- 
ado." 

„Citra koncerto: Adiauo de l'knabinet', 
polko." 

La respondeculo, samklubano Heu¬ 
schuster, ekstaras kaj diras ke la ves- 
pero venus al sia fino. Sed antaüe li 

devus formuli dankon por la parto- 
prenantaj artistoj nome de la klubo. 
Li farus tion nun. Samklubano Heu¬ 
schuster premas la manojn de la ed- 
zino de la instruisto, sinjorino Viererbl, 
sia fratino, kaj de samklubano instru¬ 
isto Viererbl, sia bofrato, por la afabla 
partopreno, nome de la klubo. 

„Citra koncerto: La floreto Edelvejso, 
galopo." 

„Okulumado, koncerto por citro, piano, 
violono kun kantado." 

La prezidanto leviĝas kaj akuzas la 
respondeculon, samklubanon Heu¬ 
schuster, pri troa rapideco. Decas ke 
li, la prezidanto, formulas dankon por 
la partoprenantaj artistoj nome de la 
klubo. Li faras tion nun. La prezidanto 
de la klubo premas la manojn de la 
edzino de la instruisto Viererbl, de 
samklubano instruisto Viererbl kaj de 
la respondeculo, samklubano Heu¬ 
schuster, por la afabla partopreno, no¬ 
me de la klubo. 

„Citra koncerto: La kabaneto ĉeroja, 
krucpolko." 


La prezidanto leviĝas kaj komunikas 
la rezulton de la enketo koncernanta 
la portadon de kesto dum ekskursoj, 
vizitoj de frataj kluboj kaj tiel plu. La 
rezulto estas, ke neniu pretus, even¬ 
tuale. 

„Konto: La ĉasista saluto."' 

La respondeculo, samklubano Heu¬ 
schuster, ekstaras kaj diras ke sub tiuj 
ä cirkonstancoj li . . 

„Citra koncerto: Montaraj sonoj." 
„Citra koncerto: Alpkornaj sonoj.” 
„Citra koncerto: Citraj sonoj." 

[1921] 

1 pron.: Hojŝuster 

2 pron.: Firerbl 

3 pron.: Ciler 

4 pron.: Fogtland (montara regiono 

en la sudo de hodiaŭa GDR) 

5 pron.: Leve 

trad.: U. Becker 


Termine 1990 


7. — 24. 8. 

Esperanto-Radtour „DERSFIB". 

A.: Maile Jung, Große Mühlstr. 12, 
Dippoldiswalde, 8230 

19. — 26. 8. 

Arta Semajno in Halle. A: EZH 
18 — 24. 8. 

Esperanto-Familienzeltlager „SEFT" 
bei Thomsdorf. 

A: Werner Pfennig, Fohlenwinkel 13/ 
0202, Neubrandenburg, 2000 

22. — 23. 9. 

Esperanto-Kirmes der Jugend im Jazz¬ 
keller „die Tonne" in Dresden. 

A: Sandra Kienast, Berzdorfer Str. 16/ 
401, Dresden, 8036 

5. — 7. 10. 

Jahrestreffen der Eisenbahner-Esper¬ 
antisten in Leinefelde. A: Achim 
Meinel, Leninplatz 31, Berlin, 1017 


14. — 21. 10. 

Lehrgang von Schüler-Arbeitsgemein¬ 
schaften Esperanto. A: Heinz Weißflog, 
Am Stadtrand 8, Saßnitz, 2355.. 

22. — 27. 10. 

Esperanto-Intensivkurs mit ausländi¬ 
schen Lektoren in Bollmannsruh. 

A: Diethelm Trenner, Hertzstr. 83a, Fal¬ 
kensee, 1540 

2. — 4. 11. 

Wochenendseminar in Neubranden¬ 
burg. A: Werner Pfennig, Fohlenwinkel 
13/0202, Neubrandenburg, 2000. 

8. — 30. 11. 

Esperanto-Intensivkurse im EZH 
EZH: Esperanto-Zentrum Halle, 
Schleiermacherstr. 37, Halle, 4020. 

Doktoro Klauß pensis pri planlingvo — 
Nepublikigita manuskriptero de sciencfikcia romano 


Kun Klaus Klauß, la aŭtoro de la 
sciencfikcia romano „Duelo sub frem- 
da suno", mi interkonatiĝis en scienca 
arkivejo. La sciencisto bonvoleme sub- 
tenis miajn klopodojn trovi dokumen- 
tojn pri la rilatoj de famaj sciencist- 
oj al Esperanto. Dum interparoladoj 
mi rimarkis profundan intereson kaj 
komprenemon por problemoj de la in- 
ternacia lingva komunikado. Surprizite 
mi sciiĝis pri la ŝatokupo de doktoro 
Klauß — verkado de sciencfikciaj lite- 
raturaĵoj. Scivoleme mi demandis en 
librovendejo pri „Duelo sub fremda 
suno" (Militärverlag der DDR, Berlin 
1985), sed nur kauzis rideton de la 
mirigita librovendisto. La aventura 
rakonto tuj ekkaptas mian atenton. Mi 
kuntravivas kosman flugon de homoj 
en estonta tempo al la dua planedo 
de la Barnarda sunsistemo Litennos 
kaj ilian lauintencan kontaktiĝon kun 
tie vivantaj homsimilaj inteligentaj 
estajoj. Fascinas min ne nur la stre- 
dga agado, sed ankaü la priskribo 
de la estonta homara socio kaj la 
pensoj de la ĉefpersonoj implikiĝantaj 
en la sociaj bataloj de la Litennanoj. 
La autoro donas optimisman bildon 
de estonta socipolitika evoluo surbaze 
de venko de racio kaj moralo en la 
politika agado kaj diskutas konside- 
rojn kaj konduton de la spacveturan- 
toj renkontiĝantaj fremdan kulturon sur 
Litennos. Por esperantisto tiu d 
aspekto de la romano estas speciale 
interesa. Jam sur la unua paĝo la le- 
ganto ekscias, ke sur Tero estiĝis 
„mondkonfederacio, al kiu membras 
duj ŝtatoj kaj socialismaj kaj nesocia- 
lismaj". Aliloke estas klarigitaj . 
principoj, sur kiuj baziĝas la rilatoj in- 
ter la en la ,konfederacio' unuigitaj 
ŝtatoj: amika kaj intima kunlaboro 
surbaze de samrajteco kaj estimo de 
la historie kreskintaj specifajoj." (pa- 
ĝo 30/31) La evoluon al tiu stato unu 
de la spacveturantoj eksplikas tiele: 
„Stupon post ŝtupo, iom post iom, en 
diversaj tempoj sur la Tero unu popolo 
post la alia liberigis sin el la subpre- 
mo. Hodiaŭ preskaŭ duj popoloj de 
la Tero estas konstruintaj ordon, kiu ne 


plu karakteriziĝas per la malpaco in- 
ter diversaj grupoj de interesoj kaj 
potencoj, sed per intima kunlaboro de 
duj homoj, dar ili duj strebas al unu 
komuna celo. M (paĝo 94) ĉu ne la 
sekvaj vortoj el diskuto de la spac¬ 
veturantoj pro aktualeco aspektas tre 
konate?: „Vi scias, la sento de la soli- 
dareco kun duj aliaj homoj, la venko 
super egoismo de la unuopulo, de la 
grupoj, de la diversaj ŝtatoj, la kon- 
scio, ke ni duj apartenas al komuna 
homaro, tio validas por ni kiel la plej 
grava rezulto de la grandaj revoluciaj 
renversoj de la lastaj cent kvindek ja- 
roj." (paĝo 189) Do tiu d sciencfikcia 
romano prezentas homaron, kiu sekve 
de la venka nova politika pensado 
sukcesplene povas labori por solvo de 
la plej urĝaj problemoj de sia vivado. 
Nature la autoro tuŝas apud ekologiaj 
kaj aliaj homaraj problemoj ankaü 
la problemon de la internacia komuni¬ 
kado. La problemo aperas en du di- 
mensioj. La homaro sur Tero ĝin solvis 
per uzado de mondlingvo. Sur Litennos 
„dam estis ekzistinta nur unu sola 
lingvo". La spacveturantoj devas lerni 
nin. Aütomata tradukilo faciligas tion. 
„Li klopodis determini por du vorto 
de la mondlingvo la koncernan tradu- 
kon. Se temis pri vortoj, kiuj nomis ob- 
jektojn, la interkompreniĝo sufiĉe bone 
funkciis. Sed se temis pri nomoj por 
abstraktaj nocioj la afero malfaciliĝis. 
Por certaj nocioj de unu lingvo ofte 
ne ekzistis koncernaj nomoj en la alia, 
devis helpi parafrazoj. Kiam Lorenz 
estis eltrovinta la tradukon de vorto, 
li unue enigis la nomon en la mond- 
lingvon kaj poste la tradukon en la 
storon de la tradukautomato. Se li 
poste malrapide parolis la enstorigi- 
tajn vortojn en la tradukilon, tuj la tra- 
duko eksonis el la parolaparato . .. 
Evidentiĝis kiel ĉefa malfacilajo, ke 
la enloĝantoj de tiu d planedo donis 
al multaj nocioj tute malsaman signi- 
fon ol la homoj." (paĝo 81) 

Rilate al la mondlingvo ni nur informi- 
ĝas, ke ĝi estas „ĝenerale disvastigi- 
ta". Doktoro Klauß malkasis al mi, ke 
en la unua manuskripto li pli konkrete 

karakterizis ĝin. Lau mia peto li serĉis 
kaj feliĉe trovis Ia manuskripteron, kies 
unuafoja publikigo nun okazas en Es¬ 
peranto: 

„Sub liaj densaj grizaj brovoj la mal- 
helaj okuloj rigardis zorgoplene. Vidal- 
vide sidis Bert Heartfield, la vicprezi- 
danto de la publika estraro de kosma 
flugado. Li estis mezgranda kaj mal- 
dika, kontraŭe al la enorma figuro de 
Dschaschwili li aspektis preskaŭ gra- 
cia. Li portis orkadritajn okulvitrojn. 
Lia vizaĝaspekto montris, ke li ne 
nepre konsentis la zorgojn de la prezi- 
danto. ,Mi kredas, mia kara Dschasch¬ 
wili, vi senutile pripensas. Ĉio ja de- 
nove kaj denove estas priparolita, la 
decidon konsentas la tuta prezidio de 
la publika estraro de kosma flugado 
kaj la Supera Konsilantaro.' 

Heartfield al Dschaschwili parolis per 
la mondlingvo, kiu en la internaciaj 
rilatoj akiris akcepton kiel ĝenerala 
interkomprenilo. La mondlingvo estis 
alte diferencigita kaj en la vortprovizo 
kaj en la gramatika Struktur©, en la 
riĉeco de la esprimeblecoj eĉ superis 
la naciajn lingvojn. Gia klara logika 
strukturo faciligis ĝian finlernadon. 
Mondlingvo Komisiono kontrolis la 
pluevoluigon de la lingvo, ĝian kon¬ 
stanten alkutimigon al la ŝanĝiĝantaj 
bezonoj de la scienca kaj kultura vivo. 
La malnovaj naciaj lingvoj apude na- 
ture estis konservintaj sian signifon 
por la naciaj teritorioj kaj por litera- 
turaj artaj celoj. 

Dschaschwili replikis memkompreneble 
ankaü en la mondlingvo: „Vi ja pra- 
vas. Sed la decidan respondecon ta¬ 
rnen ni ambaŭ havas, ĉar ni havas la 
plej profundan trarigardon de la 
estantaj eblecoj, sed ankaü de la dan- 
ĝeroj. Post kiam ni morgau estas inter- 
parolintaj kun la kvin, la afero estos 
decidita. Ne plu ekzistas vojo reen." 

Tiu ĉi ĝis nun nepublikigita manuskrip- 
tero evidentigas: doktoro Klauß pensis 
pri solvo de la lingva problemo per 
disvastigo de internacia planlingvo. 
Je mia demando li konfirmas, ke li jam 
delonge konvinkiĝis pri tio, ke nur per 
racia planlingvo oni profunde povas 
solvi la problemojn de la internacia 


lingva komunikado. Tiun konvinkon li 
jam havis kiam li dum prilaborado de 
!a postlasajo de Wilhelm Ostwald sci- 
iĝis pri Esperanto kaj Ido. Tiun konvin¬ 
kon li ankaü hodiau havas, kvankam 
en la publikigita formo de lia romano 
tio ne evidentiqas. 

Fritz J. Wollenberg 


Floros la Rumana Esperanto Movado. 

Pro tio ni bezonas helpon: Ni tre bone 
konscias, ke la Esperantaj organizoj ne 
estas riĉaj entreprenoj. Tial ni kuraĝas 
fari nur la jenajn sugestojn rilate al 
ebla helpo: 

a) Bonvolu lauebla inviti niajn gejunu- 
lojn al viaj sciencaj, kulturaj, primo- 
vadaj, turismaj au lingvoperfektigaj 
aranĝoj ĉu naciaj, ĉu internaciaj. Tio 
gravege efikos en nia lando, kiu jarde- 
kojn mankis el Esperantujo. Nur post 
nekredeblaj fortostreĉoj kaj per afa- 
bla helpo de UEA de koncernaj lancjaj 
gasfigantoj (hungaroj, bulgaroj, ĉe- 
ĥoj, poloj, GDR-anoj) kelkaj gestuden- 
toj, laboristoj, lernantoj, junaj esploris- 
toj povis partopreni eksterlandajn 
aranĝojn, eĉ UK-ojn (Varna — 1978, 
Budapeŝto — 1983). La eho inter la aliaj 
gejunuloj estis grandega. Bv. sendi la 
invitilojn al KEI. 

b) En la lastaj jardekoj, ni, rumanoj, 
eksciis nur hazarde, kio „laste aperis“. 
Oni ricevis iujn librojn per la afableco 
de germanoj, hungaroj, bulgaroj, po¬ 
loj, ĉinoj k. a., kelkajn revuojn (el GDR, 
Ĉinio, Ĉeĥoslovakio, Sud-Koreujo, Bul- 
gario, la „Literatura(n) Foiro(n)". Mi 
kaptas la okazon por danki al prof. G. 
Waringhien, Bruno Vogelmann, Richard 
Schulz, Dr. sc. D. Blanke, Gigi Hara- 
bagiu, David Sandström, prof. O. 
Haszpra, R. Eichholz, E-grupo de Le- 
verkuzen, K. Dodu kaj multaj aliaj por 
ilia helpo al nia movado en la 80-aj 
jaroj. Prof, d-ro Ignat Bociort, Kolektivo 
Esperanto kaj interlingvistiko, Universi- 
tato de Timisoara, Budevardol Pärvan 
4. RO — 1900 Timisoara, Rumanio. 

Ĉu perestrojko pereigos la unuecon de sovetiaj esperantisto? 


Dum mia 9-monata stud- kaj esplor- 
restado en Sovetunio mi ne partopre- 
nis la sovetian Esperanto-movadon, 
sed konatiĝis kun ĝiaj multfacetaj 
nuancoj, aktualaj problemoj, (mal) 
ebloj kaj perspektivoj. Mi estis invitita 
al Esperanto-aranĝoj de Moskvo ĝis 
Odeso, de Litovio ĝis Siberio, kio 
ebligis al mi propraokule ekkoni la 
movadon kaj ties anojn. Sovetunion 
mi forlasis kunportante antaŭ ĉio du 
ĉefajn impresojn: analoge al multaj 
ncsolvitaj problemoj de la sovetia vivo, 
la reforma kaj liberaliga procezo sub 
glasnosto kaj perestrojko komplikis kaj 
konfuzis ankaü la situacion de la so¬ 
vetia Esperanto-movado. Due, ĝiaj 
anoj, aliĝante al la gorbaĉova rekon- 
struo, enkondukis novan periodon de 
rnovada multformeco kun tendenco al 
skismo. La dua impreso estas certe tre 
pensiga. 

La centrisma kaj totalisma regomanie- 
ro de Asocio de Sovetiaj Esperantistoj 
(ASE, 1979 — 1989) neniam kapablis 
garantii harmonian kaj tolereman unu¬ 
econ de la sovetia esperantistaro en 
formo de (kon)federacio. ASE ĉiam 
kontraŭstaris ĉian individuan organi- 
zemon, kiu ne povus esti kontrolata 
fare de la (moskva!) centro. öi toleris 
ekzemple nur centre kontroleblajn res- 
publikajn ASE-filiojn. Tiel ASE kiel fuŝ- 
naskajo de la stagna periodo ne havis 
alian kapablon ol burokratiigi kaj de- 
generigi Esperanton en Sovetunio. 
Kvankam la aliĝo de ASE al UEA estis 
planata dum jaroj, ĝi neniam realiĝis. 
La preferon oni donis al la „fratiĝo" 
kun Mondpaca Esperantista Movado 
(MEM), malkovrante en UEA kvazau 
kontrausovetian agenton. 

La ribela febro en la sovetia Esperan¬ 
to-movado eksplodis en oktobro 1988 
per la refondo de Esperanto-Asocio de 
Estonio. öia viruso tuj trafis la baltajn 
najbarojn: decembre estis restarigita 
la antaümilite likvidita Litova Espe¬ 
ranto-Asocio, dum sammonate la lat- 
voj fondis sian propran Latvian Espe- 
ranto-Asocion. Per tiuj tri kuraĝaj pa- 
ŝoj en Tallinn, Kaunas kaj Riga estis 
samtempe malglore entombigitaj la tri 
baltaj filioj de Asocio de Sovetiaj Es¬ 


perantistoj. La ostoj de la mano el 
Moskvo estis rompitaj. La litovoj jam 
sukcesis lege registrigi sian LEA-n kiel 
oficiale agnoskitan asocion en Litovio, 
kaj en Estonio kaj Latvio jam aperas 
Esperanto-bultenoj. Kiel memstaraj, 
sendependaj asocioj la tri organizajoj 
agas ekster la tutsovetia kadro. Tarnen, 
estonta kunlaboro ne estas eksklude- 
bla: „Estonte principe eblas aliĝo al 
ASE/SEU laŭ federaciaj aü konfedera- 
ciaj kondiĉoj, se estos senco kaj utilo 
tion fari, se finfine ASE/SEU komencos 
normale labori", signalis Povilas Jego- 
rovas, unua vicprezidanto de Litova 
Esperanto-Asocio, ankoraŭ antaü la 
malfondo de ASE en januaro 1989. 

La anticipa forkuro de la tri baltaj 
Esperanto-movadoj kaj la maltrankvi- 
leco kaj senpacienco ĉe la cetera so¬ 
vetia movado, devigis ASE finfine lan- 
ĉi la du jarojn prokrastitan tutsovetian 
konferencon. Ekzakte 10 jarojn la aso¬ 
cio ekzistis kiel kolektiva membro de 
Societo de Amikeco kaj Kulturligoj kun 
Eksterlando (SSOD) sen esti alportin- 
ta grandan utilon al Esperanto en So¬ 
vetunio. La maltrafitan eblon fariĝi 
Landa Asocio de UEA neniam forgesis 
ĝiaj demokratiaj anoj. Ilia venĝo sek- 
vis en januaro 1989. 

(Vidu „der esperantist" 156 [4/89]) 

La bruaj debatoj dum la tritaga ASE/ 
SEU-konferenco montris la nesuperri- 
gardeblan amason de problemoj, kies 
solvado dum jaroj estis prokrastita. 
Kian organizstrukturon havu SEU? 
Multege da tempo perdis la delegitoj 
pro la diskuto pri federacio au konfe- 
deracieco de SEU, sen trovi la defini- 
tivan respondon. Cu SEU estu mem- 
stara aŭ ĉu ĝi funkciu kadre de au 
sub iu ŝtata instanco? Kvankam la pli- 
multo de la delegitoj subtenis organi- 
zan sendependecon, la dilemo estis 
kompromise konkludita: ne aliĝi al, 
sed kunlabori kun konkretaj instancoj, 
emfazas la Konferenca Decidaro. La 
SEU-prezidio kun ties prezidanto V. 
Samodaj esperas, ke baldaü dekretota 
nova leĝo pri organizajoj en la lando 
reguligos la definitiven statuson de 
SEU. Daŭre ĝenaj estas la burokratio 
kun la disponigo de la papero por 

aperigi periodaĵojn, la manko de kun- 
venejoj kaj monrimedoj. Kaj la granda 
obstaklo de la transpagaj problemoj 
kaj aboneblo de eksterlandaj gazetoj 
ankoraŭ ne povis esti solvita plenkon- 
tente. Nesufiĉaj kontaktoj kun la eks- 
tera mondo izolis la esperantistojn en 
Sovetunio disde la cetera Esperanto- 
movado. 

Fakte, la pli granda ag- kaj decid- 
libereco en plu nekutime malferma 
politika etoso disigis la sovetiajn espe¬ 
rantistojn. Ilia senkompromisa divers- 
opinieco surscenejigis konkurencajn 
organizaĵojn. Estas interese observi, 
ke ankaŭ en iliaj vicoj, glasnosto (la 
teorio) estas pli potenca ol perestroj- 
ko (la realigo de la teorio[j]). Ekzem- 
ple, grupeto da larĝvidaj homoj (kiel 
ili mem taksas sin), kritikante la mal- 
larĝvidan SEU-decidon agi ekster la 
ŝtata ligo, antaŭvidis senesperan luk¬ 
ton por la SEU-registriĝo. En majo 27 
Esperanto-kluboj el 4 respublikoj fon- 
dis TUEK, Tutsovetian Unuiĝon de Es- 
peranto-Kluboj ĉe VNMC (VNMC estas 
eksperimenta sciencmetodika centro 
ĉe Kulturministerio de Sovetunio). Saj- 
nas, ke la fondintoj de TUEK ankaŭ 
ne volas tute preteratenti SSOD-on, 
kies helpo interalie por faciligi eks- 
terlandajn vojaĝojn estas utila. 

La politikecan ludon partoprenas ne 
nur plenkreskuloj. Diverĝantaj star- 
punktoj ĉe la junuloj skismigas ankaŭ 
ilin. Fine de decembro 1988 venis la 
decido revigligi Sovetian Esperantistan 
Junularan Movadon (SEJM-2), SEJM-1 
aperis en 1979, devante kontentiĝi je 
Junulara Komisiono de ASSE. Okaze 
de tendaro en 1988 la junaj esperant- 
istoj konstatis, ke la tempo estas ma- 
tura por reorganiziĝi pli efike. Tiu re- 
organiziĝo okazis en Siberio, 4 000 
kilometrojn for de Moskvo, kie grupo 
de junuloj konstruas Junularan Esper- 
anto-Centron (urbo Taŝtagol, distrikto 
de Kemerovo). Poste, januare en Mos¬ 
kvo okaze de la SEU-konferenco, oni 
ne volis rezigni pri Junulara Komisiono 
de SEU. Ĉu hazarde, ĉu malhazarde, 
la motoro de SEJM estas samtempe 
prezidanto de JK de SEU (A. Ananjin). 
Sed denove ne mankas minoritato, al 
kiu plaĉas nek SEJM nek JK de SEU. 
Gejunuloj apartenantaj al tiu frakcio 


naskis Fondajon de Esperantistoj Junu- 
laroj Arangoj (FEJA). tiu jure agnos- 
kita kreajo komprenis sin malpli asocio, 
pli produktanta entrepreno. 

En Baltio, kun la fondo de balt- 
landaj asocioj instaliĝis ankaü 
koncernaj junularaj movadoj Dum en 
Estonio funkcias Junulara Komisiono 
de EAE, la litovaj gejunuloj prefe- 
ras posedi memstaran organizajon: 
ĝi nomiĝas LEJL: Litova Esperan- 
tista Junulara Ligo. Oni povas atendi 
iliajn aliĝpetojn al TEJO. Kaj en aliaj 
respublikoj? La skeptiko montrita al 
tutsovetia federacio preferigas ankaü 
aliajn respublikojn posedi proprajn or- 
ganizajojn. En marto fondiĝis en Minsk 
Belorusia Esperantista Unuiĝo kaj en 
majo aperis en Poltavo Ukrainia Es- 
peranto-Asocio kaj reage al ĝi — 
kaj miru — Ukrainia Respublika Esper¬ 
antista Unuiĝo. La duecon en Ukrainio 
klarigas la malkonkordo inter du ri- 
valaj grupiĝoj. Dum la unua asocio 
sentas sin allogata de la respublika 
sindikato, la dua serĉas sian subtenon 
ce la kulturministerio. Restas Arme- 
nio 1 ), Kartvelio kaj Uzbekio kun SEU- 
filioj, sed ankaü el tiuj regionoj regis- 
triĝis signoj de libereco ... 

La emancipiĝo for de centra ligiteco 
estas observebla cetere ne nur sur res¬ 
publika nivelo. En unuopaj urboj lasta- 
tempe anoncis sin novaj kaj renovigi- 
taj organizajoj. Ili rifuzas entute en- 
miksiĝon de ekstere kaj vokas mem 
decidi al tiu tendenco aparteni 
kaj kun kiu fluo kunlabori. 
Lige kun tiu evoluo naskiĝas Esper- 
anto-perirodajoj: en Baku, kie la Esper- 
anto-kooperativo „Luĉ", lanĉante la 
inform-reklamilon Sovetia esperantisto 
trovis partneron en Asocio de Azerbaj- 
ĝanaj Jurnalistoj; en Uljanovsk/ 
Sevastopol, kie kelkaj intelektuloj sub 
la nomo „Unuiĝo por Novtipa Kultu- 
ro" redaktas la revuon „Survoje" ,* en 
Uralo kaj Siberio, kie malnovaj perio- 
dajoj ricevas novajn impulsojn („Sezo- 
noj" en Sverdlovsk, „Ekzakte" en Tju- 
men; „Aktuale“ en Tomsk, „Eksciu ke 
en Taŝtagol). 

Fine, kelkaj statistikaj ciferoj (publiki- 
gitaj en 1988 de Informbulteno de 
ASE) donu konkretan bildon pri la 
nombro de la sovetianoj. Lau tiuj indi- 

koj, en 1987 en 12 respublikoj ekzistis 
116 kluboj kun 5 588 membroj Pli ju- 
naj ol 35 jaroj estas 62 %, membroj 
de la ŝtata junulara asocio Komso- 
molo estas 39 % kaj anoj de la komu- 
nisma partio estas nur 9 %• La nombro 
de kluboj kaj ties anoj intertempe 
certe kreskis; sole en Litovio nuntempe 
funkcias 36 societoj. 

Restas konkludi, ke malgraü florado, 
Esperanto en Sovetunio ĉiukaze trovi- 
ĝas en organiza krizo. Kelkaj gvidaj 
aktivuloj montras sin optimismaj. Lau 
ili kelkajn jarojn post la ŝtormo regos 


trankvilo. Ili estas konvinkitaj, ke glas- 
nosto kaj perestrojko ne plu estas ren- 
verseblaj. Kune kun la reformoj devige 
alvenos ankaŭ novaj leĝoj, kiuj defi- 
nitivigos la statuson de Esperanto en 
la lando de la 100 popoloj. Sed ĝis 
tiam la esperantistoj ankorau esperas 
• # • 

■) Intertempe fondiĝis Armena Espe.*- 
anto-Asocio, la red. 

Andy E. Künzli (Svislando) 
[El „Esperanto“ 11/89] 


Lektoroj en Bad Saarow 


La 1-an de februaro 1990 la grupo de 
lektoroj instruantaj Esperanton en 
Universitatoj kaj altlernejoj de GDR, 
renkontiĝis en Bad Saarow por revui 
la aktualan klerigopolitikan situacion 
en la altlernejoj de GDR kaj por inter- 
ŝanĝi spertojn laü la donita superri- 
gardo. Dum la printempa semestro 
1990, Esperanto-kursoj funkscias en je- 
naj altlernejoj de GDR: Pedagogia 
Altlernejo Magdeburg (s-ro Hocke), 


Teknika Universitato Magdeburg (s-ino 
Häusler), Universitato Halle (s-ino 
Mattusch), Teknika Universitato Dres¬ 
den (d-ro Schwarz), Teknika Altlernejo 
Ilmenau (d-ro Rogazewski), Universi¬ 
tato Jena (s-ino Schroth), Pedagogia 
Altlernejo Leipzig (d-rino Fiedler). 

Do entute 8 kursoj. Tarnen, la kursoj 
estas nur malgrandaj (ĉ. 5 personoj) 
kaj necesas sistema varbado inter stu- 
dentoj. • • • : 


„Die Esperanto-Jugend" 

„La Esperanto-Junularo" (de GDR, an- 
koraŭ), nomiĝas la nove fondita espe- 
rantista junulara organizo de GDR. 
Surbaze de la aktiva porjunulara aga- 
do de GDREA dum la pasinteco evoluis 
sufiĉe vigla aktivularo, kiu pli kaj pli 
memstare agadis. Sendube kulmino 
estis la granda centra junulara espe- 
rantista renkontiĝo 1988 en Biesenthal 
(kp. de 6/88). 

Nu, venis la profundaj sociaj ŝanĝoj 
en GDR haj la esperantistaj junuloj 
sukcesis eĉ „sidi" ĉe la „ronda tablo" 
de la junularo en Berlin, t. e. demo- 
kratia diskutforumo pri junulara poli- 
tiko en GDR kun influo je decidoj. 

Fakte okazis mirindajo: La junaj espe¬ 
rantistoj eĉ ricevis oficejon en la do- 
mego de la Libera Germana Junularo 
(FDJ), kiu nun apartenas al diversaj 


junularaj organizoj. La 7-an de aprilo 
1990 fondiĝis do fine „La Esperanto- 
Junularo". GDREA deziras al la nova 
organizajo sukceson. 

La adreso: Die Esperanto-Jugend 
(DDR), Unter den Linden 36—38, Ber¬ 
lin, DDR — 1036, Telefono 2 23 15 64 

Haveblas „La danĝera lingvo" 

Jus aperis en Moskvo (eldonejo „Pro- 
greso") la dua eldono de la titole men* 
ciita furora libro de Ulrich Lins (kp. 
„der esperantist" 2/1990). La originala 
eldono (broŝurita, 546 p. kostas ĉe UEA 
66 guldenoj = 58 DM). La moskva el¬ 
dono estas fortike bindita kaj krome 
enhavas postparolojn de S. N. Kuzne- 
cov kaj D. Blanke (568 p.). Gi kostas 
50 DM. Mendojn akceptas D. Blanke, 
Otto-Nagel-Str. 110, Pf. 113—05, Ber¬ 
lin, 1141 aü GDREA. 

Ekde 1959 tra la etero 


De 1959 ĝis 1990 seninterrompe, do pli ol 30 jarojn, Radio Polonia disaŭdigas 
elsendajojn en Esperanto. Sur ia foto: redaktoro Andrzej Pettyn kaj Milana Svedo. 
Petu informfolion pri ĉiuj esperantlingvaj elsendoj en la mondo ĉe la Centra 
Estraro de GDREA. 


Koverto pri Eroŝenko 

La sovetia poŝto eldonis koverton 
omaĝe al la „rusa-sovetia verkisto, kle- 
rigisto, esperantisto V. J. Eroŝenko 
(1890 — 1952)“. Li estis blinda, kaj 
liaj verkoj aperis i. a. en !a rusa, ja- 
pana kaj en Esperanto. La koverto ne 
nur montras la portreton de la verkisto 
sed ankaü la supre cititan tekston en 
Esperanto kaj la rusa. Krome videblas 
tri libro-titoloj en la japana, rusa kaj 
en Esperanto („Rakontoj de Eroŝen- 
ko"). La koverto eldoniĝis dank' al la 
klopodoj de la sovetia esperantisto 
kaj filatelisto Leo Vulfoviĉ (Moskvo), 
kiu dum oktobro restadis du semajnojn 
en GDR (Karl-Marx-Stadt, Berlin, 
Schwerin, Stralsund, Rostock). 

Movadhistorio: Likvido de sovetiaj 
esperantistoj 

Mi havis la esceptan eblon vidi doku- 
mentojn autentikajn. Estis unusence 
konstateble, ke — kontraŭe al la gis- 
nunaj asertoj — en 1937 — 38 gvid- 
antoj de SEU estis kondamnitaj pro 
nura esperantista agado. La akuzo plej 
ofte estis partopreno en „esperantista- 
trockisma“, fojfoje „esperantista-cio- 


nisma” spionorganizo, plej ofte spio- 
nado por Germanio, kelkfoje por Lat- 
vio kaj Anglio. Ankaŭ ĝis nun ne estis 
certe, ĉu la koncernuloj restis vivaj. 
Sed nun estas konataj ankaü la datoj 
de ilia ekzekuto. Kelkaj el ili: 

Ernest Drezen, gvidanto de SEU, 
1937-10-27, 

Vladimir Varankin, historiisto, ro- 
manisto, redaktoro, 1938-10-03, 
Gerbert Muravkin, 1937-12-11. 

Tiuj datoj estas konataj ankoraŭ eĉ 
ne por la familianoj. La ekzekutoj pro 
Esperanto — kun malmultaj escep- 
toj — koncernis homojn el Moskvo, 
Leningrado kaj Ukrainio. Aliaj alitem- 
pe kaj aliloke estis kondamnitaj plej- 
parte ne rekte pro esperantista akti- 
vado (krom en la Baltaj respublikoj). 
La rehabilitado kutime okazis en 
1957 — 58; la juĝoj estis nuligitaj pro 
manko de krimo. (Ekzistas ankaü es- 
ceptoj: ekzemple Snejer Trevas, morti- 
gita 1938-10-1, estis rehabilitita nur la 
12an de decembro 1988.) La rehabili- 
tadoj ĝis nun estis sekretaj, tiel eĉ la 
familianoj ne informiĝis pri ili 

El: Ä. Ratkai, Sovetia Esperanto- 
Panoramo. En Budapeŝta 
Inf. 227/228, 1989 

Kvin tradukoj de Heine-poemo 

Jen por via komparo ni prezentas al vi kvin tradukojn de la fama poemo de 
Heinrich Heine „Pinarbo“. Post la tradukoj de Zamenhof, Döring, Pillath kaj 
Kalocsay, la cina esperantisto Zhou Liuxi (Licius) faris la kvinan, kiu aperis en 
la cina revuo „La Mondo" 6/89 (organo de Ĉina Esperanto-Ligo). La aliajn kvar 
tradukojn ni ĉerpis el G. Waringhien, Eseoj I (Beletro), La Laguna: Regulo 1956, 
p. 64 — 67. 


Jen unue la germana originalo. 

Ein Fichtenbaum steht einsam 
im Norden auf kahler Höh’. 

Ihn schläfert; mit weißer Decke 
Umhüllet ihn Eis und Schnee. 

Er träumt von einer Palme, 

Die, fern im Morgenland, 

Einsam und schweigend trauert 
Auf brennender Felsenwand. 

La traduko de Zamenhof: 

En nord’ unu pino en solo 
Dormetas sur nuda altajo; 
Glacia kaj neĝa tavolo 
Gin kovras per tomba tolajo. 

Gi sonĝas, ke palmo gracia, 

En unu dezert’ orienta, 

Eterne pri lando alia 
Malgaje sopiras silenta. 

La traduko de Döring: 

Abio altleviĝas 

Sur norda mont’ izola; 

Gi dormas, dum ĝin kovras 
Glaci' kaj neĝo mola. 

Gi sonĝas pri la palmo, 

Staranta en Orient’ 

Sur roko sunbrulanta, 

Funebre, en silent’. 

La traduko de Pillath (Zanoni): 

Pinarbo staras sola 
En nordo, sur nuda altaj'. 


Gi dormas; el neĝ' kaj glacio 
Gin kovras blanko litaj’. 

Sonĝadas ĝi pri palmo 
Gemanta en Orient’, 

Soleca, sur arda deklivo, 

En maldolcega silent 1 . 

La traduko de Kaloscay: 

Pinarbo staras norde 
Sur kalva mont’, en sol’. 

Gi dormas; glacio, neĝo 
Gin kovras per blanko toi’ 

Kaj sonĝas ĝi pri palmo, 

Kiu en suda land’, 

Sola, funebra, mutas 
Sur arda, altroka rand’. 

Nia cina amiko skribas pri sia poem- 
traduko: La laüdata traduko de Kalo¬ 
csay devias de la originalo je 12 lokoj, 
dum mia traduko nur je 5 lokoj". Do 
jen la 

kvina traduko de Zhou liuxi: 

Pinarbo staras sola 
en nordo sur nuda monteĝ’. 

Li dormas; per blanko kovro 
envolvas lin frost’ kaj neĝ'. 

Li sonĝas unu palmon: 
ŝi, fore en Orient’, 
soleca mornas sur roko 
brulanta, kaj en silent’. 

Jen interesa kompara materialo por 
ŝatantoj de poemoj. 


Avineto Luno. Leporo perdis la vojon. 
Ĉinaj fabeloj. Tekstoj de Lin Songjing, 
bildoj de Gang Gjiping. Cina Esper- 
anto-Eldonejo, 1938. 20 paĝoj. 

Du ĉinaj fabeloj en malgranda mult- 
kolora libro lau la kutima fabela pre- 
zentado de Cina Esperanto-Eldonejo. 
Ambau historietoj estas tre mallongaj, 


facile kompreneblaj eĉ por etetaj in- 
fanoj de du-tri jaroj, kaj edukcelaj. 
Nova por niaj infanoj estos certe la 
personiĝo de la luno ne kiel viro, sed 
kiel maljuna virino, desegnita kun sul- 
ketoj ĉe la frunto, diketaj vangoj kaj 
hartubero. Entute tre carrna libreto. 

U. Becker 

Serta gratulatoria in honorem Juan Regulo 
Vol. II. Esperantismo La Laguna: Universidad de la Laguna 1987, 790 p. 


Juan Regulo Perez fariĝis 70-jara en la jaro 
1985. Li estas unu el la modernaj pioniroj de 
la esperanta eldonarto, fondis la eldonejon 
„Stafeto" en La Laguna (Kanariaj Insuloj, 
Hispanio) kaj multe influis tutan generacion 
de esperantistaj intelektuloj. Sed ne tro ko- 
natas la fakto intcr esperantistoj, ke prof. 
d-ro Juan Regulo ankaü estas elstara ling- 
visto, rigardita kiel „vera animo de la uni- 
versitato de La Laguna". Post 40-jara laboro 
kiel profesoro pri la historio de la hispana 
lingvo kaj pri Esperanto, la universitato de- 
cidis honori sian filon okazo de la 70-a 
vivojubileo per eldono de festlibro. La eho 
de la incititaj kontribuantoj estis tiom gran- 
da, ko ne unu sed kvar (!) ampleksaj volu- 
moj formas la festlibron. La dua volumo, kiun 
ni ĉi-tie prezentas estas fakte antologio de 
la nuntempa interlingvistiko kaj esperanto- 
logio. Recenzo simple ne eblas, ĉar necesus 
ege ampleksa analizo. Pro tio ni bedaurinde 
devas kontentigi nin por listigo de tiu abun- 
dega enhavo: 

Andre Albault: 

La Akademio de Esperanto: starigo kaj esen- 
ca rolo 

Paul Ariste: 

Llva poezio en Esperanto 

William Auld: 

Kulturbazo historio de la Esperanto-Movado 

Julius Baibin: 

Kial mi verkas Esperanto? 

Vilmos Benczik: 

La rolo de la eldonejo STAFETO en la kon- 
servado de la kontinueco de Io Esperanto 
literaturo 

Roger Bernard: 

Esporantaj kabarotoj 

Detlev Blanke: 

Pri la termino planlingvo 

Werner Bormann: 

Mondlingvo longperiode 
Marjorie Boulton: 

La barlastona travivajo: saturada metodo de 
lingvolernado, rilate al Esperanto 

Probai Daigupto: 

Adverboj en Esperanto 

Fernando de Diego: 

Genezo kaj traduk-problemoj de la Esperanta 
Don Quijote . . . 

Michel Duc Goninaz: 

Kiel priskribi Esperanton? Problemoj metodo- 
logiaj kaj terminologiaj 

Aleksandr Duliĉenko: 

K principam sozdanija istorii Lingvoprojekti- 
rovanija 

Rüdiger Eidiholz: 

Esperanto kiel interlingvo en maŝina tradu- 
kodo 

Tadeusz Ejsmont: 

Nuntempo kaj Esperanta idcoro 

Peter G. Förster: 

Some Social Sources of Resistance 
to Esperanto 

Helmar Frank: 

Propedeütika valoro de la Internacia Lingvo 

Aldo de* Giorgi: 

La rolo de eldonistoj en la Esperanto-Movado 
kaj la krizo de la Esperanta poezio post 
STAFETO 


Bernard Golden: 

Principoj por la csperantigo de hispanlingvaj 
vortoj kaj propraj nomoj 

Reinhard Haupenthal: 

Albert Schramm (1880 — 1937). Ein verges¬ 
sener Esperanto-Pionier 
Itö kanzi: la unua unua unua libro 

Naokazu Kawasaki: 

A) Fremdaj vortoj en Antaüparolo de Unua 
Libro. B) Propraj nomoj en Ekzercoj de Dua 
Libro 

Leopoldo Henrique Knoedt: 

La oreloj de Profesoro Juan Regulo Perez 

Edwin de Kock: 

La Regula STAFETO kaj la originala Esper¬ 
anto poezio 

Boris Kölker: 

Kontribuo de la rusa lingvo al la verba 
sistemo de Esperanto 

JIN Korinek: 

Taskoj de nia literaturo beletra kaj faka 

Ivo Lapenna: 

Juraj terminologiaj problemoj kun aparta 
konsidero al la Esperantlingva jura termino- 
logio 

Ulrich Lins: 

La baraktado de IPE. Capitro el la historio 
de la laborista Esperanto-Movado 

Marie Therese Lloancy: 

Les jeux de mots de Raymond Schwartz dans 
trois ouvrages en Esperanto publies par STA¬ 
FETO: La Zamenhofa Esperanto, Kiel akvo 
do 1‘rivero et . . . kun siaspeca spico! 

G. F. Makkink: 

Pri la artikolo en Esporanto 
Stefan Maul: 

Cu eblas revoluciigi la internacian inform- 
sistemon helpe de la Internacia Lingvo Espe¬ 
ranto? 

Geraldo Mattos: 

Lingvistika priskribo de la verbo en Esperanto 

Miyamoto Masao: 

Juna Regulo Perez kaj la Esperanta originala 
literaturo 

Ljubomir Mihajlov: 

Pri unu provo de kritiko kontraü Pleno Ana- 
liza Gramatiko de Esperanto 

Nagata Akiko: 

Lingvikaj vortoj de Esperanto el la Vidpunkto 
de Japanlingvano 

Paul Neergaard: 

Plantonomoj en la Lingvo Internacia 

Vlastimil Novobilsky: 

Kontribuo de ĉeĥaj verkistoj al la Esperanta 
literaturo 

Violin Oljanov: 

La Plena Analiza Gramatiko de Esperanta 

Manuel de Paz Sänchez: 

Masoneria canaria y esperanto 

Fabrizio A. Pennacchietti: 

Kaŝaj kaj malkaŝaj refleksivaj prefiksoidoj en 

Esperanto 

Karolo Pie: 

Simpozio pri -ataAita 

Wouter F. Pilger: 

Problemoj de esperantigo de nederland 
(llngv)-aj loknomoj 

Claude Piron: 

Esperanto, formo de humanismo 
Baldur Ragnarsson: 

Esperanto kiel anti-lingvo 

Olav Reiersol and Richard E. Wood: 

A Comparison of the Use of Some Suffixes 
in Esperanto and English 
Hugo Röllinger: 

Esperanto- kaj Zamenhof-objektoj (stratoj, 
bulvardoj, placoj, monumentoj k. s.) 

Johan Hammond Rosbach: Dedalo kaj Ikaro 
Reto Rossetti: 

Bernard Shaw on the Ouestion of an Inter¬ 
national Language in Correspondence with 
Reto Rossetti (1949 - 1950) 

Josef Rumler: 

Koncepto pri la diversaj stiloj kaj ĝia apliko 
al la Esperanto leksiko 
M. H. Saheb-Zamani: 

Irano, Islamo kaj la supernacia lingvo — 
Esperanto 

Carl Stop-Bowitz: 

Biologiaj nomenklaturoj kaj ilia esperontigo 

Humphrey Tonkin: 

Esperanto: kulturo, lingvo, historio 


Henri Vatri: 

Vort-statistikaj esploroj ĉe 15 novelistoj 

Alex Venture: 

La historio de la Esperantaj lingvaj institu- 
cioj 

W. A. Verloren van Themaat: 

Kriterioj por la internacieco de la vortaro 
en planlingvoj 

Gaston Waringhien: 

25 jaroj el la vivo de esperantista eldonojo 

John C. Wells: 

Hispanaj kaj anglaj problemoj en la pronon- 
cado de Esperanto 

Peter Zlatnar: 

La internacia lingvo Esperanto en la lerneja 
sistemo de lingvo-instruado — Spertoj en 
Jugoslavio 

D. B. 

Tiu prezento de unu el la kvar volumegoj, 
cldonitaj omaĝe al la plenmerita prof. d-ro 
Regulo P4rez, aperas postdate honore al la 
jubileulo, kiu festis sian 75-jaran naskiĝjubi- 
leon la 30-an de marto 1989. 

La redakcio 


Grava titoio pri interlingvistiko 

En la tutmonde tre renoma eldonejo por 
lingvistiko. Mouton/de Gruyter (Berlin — 
New York) jus aperis jena titoio: Klaus Schu¬ 
bert (Ed.): Interlinguistics. Aspects of the 
Science of Planned Languages. (Trends in 
Linguistics-Studies and Monography 42). 
Berlin — New York: Mouton/de Gruyter, 1989, 
348 p. 

Do la titoio en Esperanto: „Interlingvistiko. 
Aspektoj de la scienco pri planlingvoj“. La 
enkrampe menciita titoio koncernas la ling- 
vistikan libroserion, al kiu la libro apartenas. 
Jen la anglalingvaj originalaj titoloj de la 
18 ĉapitroj : 

Parti: Introductions 

Andre Martinet: The proof of the pudding 

— Klaus Schubert: Interlinguistics — its aims, 
its achievements, and its place in language 
Science 

Part II: Planned Languages in Linguistics 

— Aleksandr D. Duliĉenko: Ethnie language 
and planned language 

— Detlev Blanke: Planned languages — a 
survey of some of the main problems 

— Sergej N. Kuznecov: Interlinguistics: a 
branch of applied linguistics? 

Part III: Language Design and Language 
Change 

— Dan Maxwell: Principles for constructing 
Planned Languages 

— Francois Lo Jacomo: Optimization in lan¬ 
guage planning 

— Claude Piron: A few notes on the evolu- 
tion of Esperanto 

Part IV: Socio Linguistics and 
Psycholinguistics 

— Jonathan Pool — Bernard Grofman: 
Linguistic artificiality and cognitive com- 
petcnce 

— Claude Piron: Who are the Speakers of 
Esperanto? 


— Tazio Corlevaro: Planned auxiliary lan¬ 
guage and communicative competence 

Part V: The Language of Literature 

— Manuel Halvelik: Planning nonstandard 
language 

— Pierre Janton: If Shakespeare had written 
in Esperanto . . . 

Part VI: Grammar 

Probai Dasgupta: Degrce words in Esper¬ 
anto and categories in Universal Grammar 

— Klaus Schubert: An unplanned develop¬ 
ment in planned languages 

Part VII: Termlnology and Computational 
Lexicography 

— Wera Blanke: Terminological Standardiza¬ 
tion — its roots and fruits in planned 
languages 

— Rüdiger Eichholz: Terminics in the inter- 
ethnic language 

— Victor Sadler: Knowledge-driven termino- 
graphy for machine translation 

— Index 

La titoio estos troveblo en ĉiuj iom grandaj 
bibliotekoj, kiuj sekvas la lingvistikan fak- 
literaturon. La konata serio „Trend’s in Lin¬ 
guistic Studies and Monographes" estas sek- 
vata de multaj seriozaj lingvistoj. 

Tiu libro estas plua paŝo al ĝenerala akeep- 
tigo de interlingvistiko en la oficialaj lingvo- 
sciencaj medioj. D-ro Klaus Schubert, kiu re- 
daktis la volumon, estas la viedirektoro de la 
duonaütomata tradukprojekto DLT ĉe BSO en 
Utrecht/Nederlando. 

(Traduko de la titoloj: Enkonduko: Martinet 

— Lo provo de la pudingo (= la provŝtono), 
Schubert — Interlingvistiko, ĝiaj protendoj, 
atingoj koj loko en Ta lingvoscienco. 

II. Planlingvoj en lingvistiko: Duliĉenko — 
Etnolingvo kaj planlingvo, D. Blanke — Plan¬ 
lingvoj — superrigardo pri kelkaj ĉefaj pro- 
blomoj, Kuznecov — Interlingvistiko — branĉo 
de aplikita lingvistiko? 

III. Lingvo plano kaj lingva ŝanĝo: Maxwell 

— Principoj por konstruado de planlingvoj, 
Lo Jacomo — Otimumigo en lingva planado, 
Piron — Kelkaj notoj pri la evoluo de Espe¬ 
ranto. 

IV. Socilingvistiko kaj psikolingvistiko: Pool/ 
Grofman — Lingvistika arteco kaj kognitive 
kompetenteco, Piron — Kie estas la parolan- 
toj de Esperanto?, Carlevaro — Planiia help- 
lingvo kaj komunika kompetenteco. 

V. La lingvo de Literaturo: Halvelik — Pla¬ 
nado de nenorma lingvo, Janton — Se 
Shakespeare estus skribinta en Esperanto. 

VI. Gramatiko: Dasgupta — Gradaj vortoj 
en Esperanto kaj kategorioj en la Universala 
Gramatiko, Schubert — Neplanita evoluo cn 
planlingvo. 

VII. Terminoiogio kaj komputa leksikografio: 
W. Blanke — Terminoiogio normigado — ĝiaj 
rudikoj kaj fruktoj en planlingvoj, Eichholz 

— lerminoradikoj en la interetna lingvo, 
Sadler — sciostirita terminografio por masino 
traduko. Indekso). 

La libro estas mendebla ĉe Universala Es- 
peranto-Asocio, Nieuwe Binnenweg 176, 
3015 BJ Rotterdam, Nederlando, 120 guldenoj. 


GEJ seminariis 

Pri la Internacia Seminario de GEJ (Germana 
Esperanto-Junularo) de la 27-a de decembro 
1989 gis 3-a de januaro 1990, en kiu parto- 
prenis 340 junuloj el 30 landoj (inter ili ĉ. 
20 GDR-onoj), skribis al „de“ Karin Walz: 

La Internacia Seminario (IS) de GEJ havas 
jam longan tradicion. Inter Kristnasko kaj 
Novjaro kiel ĉiam ĝi ĉi-jare okazis en Ncu- 
münster — malgranda urbo en Schleswig- 
Holstein (norda parto de FRG). 

La IS — konata kiel unu el la plej gravaj 
ĉiu-jaraj renkontiĝoj — estas fama pro siaj 
aitnivelaj programoj kaj bona organizado. 
Ci-foje la ĉeftemo estis: „„Sovetunio“. Dank' 
al la nunaj favoraj politikaj cirkonstancoj 
multaj sovetianoj kaj aliaj orienteüropanoj, 
inter ili kelkaj GDR-anoj, sukeesis veni. 
Rapide reaginte oni ofertis al ni amasloĝe- 
jojn en gimnastikejo — ne tre komfortaj, sed 
sufiĉe taügaj. La ĉiutaga programo konsistis 
ĉefe el prelegoj kaj diskutoj, sed ankaü el 
sporto, muziko, dancado, amuzado kaj tre 
bela ekskurso al la fama urbo Lübeck. Jen 
kelkaj temoj, pri kiuj ni ofte kaj longe de- 
batis: 

— sovetia politiko 

— la fenomeno de Stalin kaj la Hitler-Stalin- 
pakto 

— lingva situacio, kunvivado de la sovetiaj 
popoloj, la judoj en Sovetunio 

— la planekonomio 

— ĉu unuiĝo de ambaŭ germanaj ŝtatoj? 
Krome okazis diversaj lingvokursoj: Esperanto 
por komencantoj, enkonduko en la rusan kaj 
estonan lingvojn. 

Kulturaj aranĝoj plenigis la vesperojn. La 
nederlanda grupo KAJTO entuziasmigis nin 
per nederlanda popola muziko kaj dancado. 
Aparte rimarkinda lau mi estas la teatra 
vespero. La teatra grupo de GEJ prezentis 
„Kato sur varma ladotegmento" (tradukita el 
la angla) de Tennessee Williams. Pensiiga, 
konsterniiga teatrajo pri la ruinigitaj inter- 


rilatoj de iuj usonaj familianoj. Dum la spek- 
taklo miaj nervoj estis sufiĉe streĉitaj pro 
diversaj emocioj. Mian respekton al la akto- 
roj, kiuj plejparto apartenas al la GEJ- 
cstraro. La Novjaron ni salutis per ĉampano 
kaj dancado kun multe da ĉirkaŭbrakumado 
kaj bondeziroj. Tiu sukeesa JS cble estis 
malgranda paŝo sur la vojo de ĝenerala 
kompreniĝo, toleremo kaj estimo inter la 
popoloj. 

Karin Walz 

Lernu ludante! 

Ne ckazas ofte, ke ekstermovada firmao pro- 
duktas rimedon por helpi la instruadon de 
Esperanto. Tarnen tion faris en Hungario la 
presajo Pannon Nvoma en urbo Veszprem: 
ĝi produktis proprariske instruhelpilon kun la 
nomo „Kreito“. 

La lingva ludilo troviĝas en libroforma ska- 
tolo, bele kaj firme kovrita samformata kaj 
preskaü samdika kiel la Plena llustrita Vor¬ 
taro. Gi enhavas kertetojn kun la dimensioj 
de 6 x 3,5 cm, sur kiuj estas presitaj aparte 
ĉiuj afiksoj, prepozicioj kaj 200 -f 400 vortoj. 
En la skatolo troveblas ankaü broŝureto, kiu 
kvinlingve (Esperante, hungere, germane, his- 
panc kaj angle) informas pri la uzado de la 
lingvoludilo por komencantoj. Por progresan- 
toj nur Esperante legeblas la informoj pri 
maniero de taksado kaj ses diversaj propo- 
nitaj ludmanieroj. Aparta ĉapitro priskribas 
la 16 regulojn kiel bazon de gramatiko. Kaj 
fine troveblas listo de 200 plus 400 vortoj, 
kies signifon la uzantoj povas enskribi cn sia 
propra lingvo. 

Uzante la 770 vortokortetojn kaj afiŝkartojn 
oni povas lerni la vortojn kaj pliporfektigi la 
lingvoscion. Ekzemple oni tiras 5 vortojn, per 
kiuj — uzante la afiksojn kaj prepoziciojn — 
eblas fari plurajn frazojn. Sed ne gravas, 
cu la frazo havas sencon aü ne, gravas nur, 
ke gramatike ĝi estu perfekta. Tio helpas per- 
fektigon de la lingvouzo, samtempe la stran- 
gaj frazoj ĉiam amuzas la kunludantojn. 

Per unu kompleta lingvoludilo povas ludi 4-5 
gelernantoj. Uzante plurajn ludilojn ankaü en 
lernejaj klasoj eblas instrui per ĝi. 

La valoron de la alloga lingvoludilo iom mal- 
altigas tiuj kelkaj lingvaj kaj preseraroj, kiuj 
troveblas en la informbroiureto. »Kreito" 
estas akirebla kontraü 28,50 guldenoj ĉe 
libroservo de UEA. 

Ilona Sirko 


J. Delĉeva-Pejkova, Kontribuo de Bulgara Ko¬ 
operative al la Monda Kooperative Movado. 
Eid. Kooprogres ĉe Centra Kooperative Unu- 
iĝo, Sofia, 1987, 28 p. Trad. V. Baleva. 

Bulgoraj kooperativoj ekzistas jam dum pres¬ 
kaü cent jaroj. Dum la jardekoj ili kreskis 
al potenca amasa organizajo kiu esence 
influas la ekonomian kaj socialan evoluon de 
sia lando. Samtempe ĝi realigas rimarkindan 
internacian kunlaboron kun kooperativaj mo- 
vadoj en ĉiuj partoj de la mondo kaj kun 
internaciaj organizajoj. 

La teksto de la brosuro estas referajo farita 
dum la kvara Internacia Kooperative Esper- 
antista Konferenco en julio 1987 en Varsovio, 
dum la jubilea Universale Kongreso de Es- 

peranto. La aperigo de la broŝuro estas sam- 
tempe daŭrigo de malnova tradicio de Centra 
Kooperativa Unuiĝo de Bulgario eldoni en 
la internacia lingvo. 

Petu la broŝuron senpage ĉe: Kooperativa 
Esperanto Sekcio ĉe Bulgare Esperantista 
Asocio, 1303—Sofio, Bul. „Ĥr. Botev“ 97, 
Bulgario. Kooperativa Esperanto Sekcio aten- 
das opiniojn pri la temoj tuŝitaj en tiu ĉi 
eldonaĵo. 

U. Becker 

Ĉinaj tradicaj Festoj. Ĉji Ŝing. Ĉina 
Esperanto-Eldonejo, Beijing, 1987. 124 
pagoj, iius. Serio „Feniksa Libraro" 

Se ankaü vi, kara leganto, ankoraü hodiaü 
en la periodo de la kosmonaŭtoj ŝatas ĉar- 
majn legondojn, mi rerakontu unu al vi: „En 
la pratempo estis dek sunoj, kies lumo brilis 
kiel fajro, ke la maroj bolis, la montoj dis- 
falis, la tero fendiĝis, la herboj kaj arboj 
velkis, koj la popolo ne trovis lokon por ri- 
fuĝi. Tiarn Hoüji per lerta pafado paffaligis 
en unu spiro naü sunojn, lasante nur unu. 
Li forigis la katastrofon por la popolo. Pro 
tio la tuta popolo amis lin kaj elektis lin 
kiel reĝon . . ." 

Ci-rakonto kune kun multaj aliaj samĉar- 
maj legeblas en la libreto „Ĉinaj Tradiciaj 
Festoj“ de la Cina Esperanto-Eldonejo. 

Kun amuzo kaj interesego mi preskaü sen- 
interrompe tralegis la libreton. Kiel mezeüro- 
pono mi ja ĉiam sentas min allogita se temas 
pri la fora, fremda Cinio neniam vizitita kaj 
verŝajne neniam vizitota de ĉiuj miaj fami- 
lianoj. Sed forcco kaj fremdeco de la pri- 
skribita lando tute ne estas la solaj kaüzoj 
rekomendi ĉi libreton, kiu ravas la leganton 
per agrabla rakontmaniero. ĉu eblas rekoni 
la ĉinajn proprajn nomojn transskribitajn es- 
perantlitere en aliaj literaturajoj, mi ne 
testis. Mi ĝojis pri la teksto flue legebla, 
sciante ke ĉiu ĉinlingva vorto transliterita 
per iatindevcnaj literoj povas esti nur pala 
imito de tiu, elparolita de ĉina buŝo. 

La leganto trovas en ĝi krom ĉarmaj legen- 
doj ankaü multajn faktojn pri la historio, la 
moroj, vestajoj kaj manĝaĵoj. Per la pleje 
— tarnen ne tro rigore — uzita vico de „de- 
veno de la festo, moroj, mangajoj“ kaj la 
aldonita kronologia tcbelo ĝi ne nur aspek- 
tas, sed certe ankaü servas kiel enciklope- 
dieto. 

Kvankam Cinio estas tiel fora, fremda lando 
mi alifianke trovis multajn similajojn inter 
la ĉinaj kaj germanaj moroj. Temas ekzemple 
pri „ne dormi dum la tuta jarfina nokto“, 
pri „eksplodigi petardojn kaj bondeziri unu 
la alian dum la novjara festo", pri la fasto- 
ĉesa festo iomete simila al nia Pasko aü 
pri la moro flugigi kajtojn. Cu vi jam sciis, 
ko kajto unue estis milita instrumento invi- 
tita cirkaü 400 a. K.? La legendon pri la bo- 
visto kaj la tcksistino, "tre populara en Ci¬ 
nio kaj bone konata preskaü de ĉiuj" mi 
ankaü ne malkaŝu. 

Provinte elekti iom por atentigi vin pri ĉi 
leginda verko, mi fine aldonu, ke mi ne nom- 
bris la malmultegajn preserarojn. La lingvo 
estas relative facila, taüga por progresintoj 
kaj parte eĉ por komencantoj. Nur malmultaj 
vortoj mankis en mia poŝvortaro. Certe mi 
uzos kelkajn rakontojn en mia venonta ko- 
mencanto-kurso. 


Kolkaj moroj kaj ankaü malmultaj legendoj 
estas tro kruelaj lau mia gusto, sed ankaü 
niaj germanaj fabeloj ja ofte estas sango- 
plenaj. 

Traleginte ĝin, vi certe konsentos kun mi, 
ke la plej allcga festo por rigardi ĝin estus 
la Lanterna Festo, ĉu? Andre Weber 

Kial Leporoj Havas Mallongan Voston? 
Granda Pando Vizitls Mian Hejmon 

Cu esperantistoj aü ne, ĉiuj volonte foliumas 
en ĉinaj esperantlingvaj infanlibroj. En la 
mondo aperas diversspecaj esperantajoj, sed 
nur la Cinan Esperanto-Eldonojon karakteri- 
zas la celo kontinue aperigi literaturon por 
la plej juna legantaro. Jam aperis kelkdek 
libretoj por la 3 ĝis 7 jaruloj. AI tiuj eldo- 
najoj apartenas ankaü „Kial Leporoj Havas 
Mallongan Voston? ,kaj‘ Granda Pando Vi- 
zitis Mian Hejmon“. La unua £stas verkita 
de ŝju Güangju kaj desegnita de Liü Cjijoü, 
ĉe la dua mankas tiuspccaj indikoj. 
Esperantistoj ofte spertas, ke ĝuste tiu lite- 
raturo (rimajoj, ritmoj, versajoj, rakontoj), 
kiu estos la unua ludaŝorca travivajo de la 
infano por ekkoni la belecon de lingvo, pres¬ 
kaü tute ne troveblas en Esperanto. Gojiga 
estas, ke almenoŭ la infanĝardenaĝuloj po¬ 
vas konatiĝi kun la literaturo en la formo de 
tiuj fabeloj. Oni povas diskuti, ĉu la temoj 
kaj la arto de la rakontoj por la eüropa 
pensmaniero konvenas aü ne; tarnen tiuj ĉi 
verketoj estas tre ŝatataj de la infanoj. Ili 
havas bone kompreneblajn tekstojn, ĉiu paĝo 
estas ilustrita per arte faritaj bildoj. 

La temo de ambaü verkoj estas elcktita el 
la vivo de la bestoj. „Kial Leporoj Havas 
Mallongan Voston?“ respondas la titoldeman- 
don; „Granda Pando Vizitis Mian Hejmon" 
rakontas, kiel oni sanigis malsanan pandi- 
don. 

La librojn mi proponas al ĉiuj esperantistoj, 
kiuj volas kontaktigi siajn infanojn kun Espe¬ 
ranto, sed ankaü por komencantoj ili estos 
konvenaj helpiloj, ĉar legante la rakontojn 
per la helpo de la bildoj, rapide venas la 
yojo pri la kompreno de la enhavo. 

Erika Bartos 

La 7-a plenkunsido de la Centra 
Estraro 

Ci okazis la 12-an de majo 1990 en Woltors- 
dorf ĉe Berlin. La Estraro pritraktis la rezul- 
tojn de la ckstervica kongrcso de Kulturligo, 
rcsumis la aktualan situacion de GDREA kaj 
traktis detale projekton de nova statuto de 
GDREA. La prezidio informis pri la kontaktoj 
kun Germana Esperanto-Asocio. 

La informoj kolektitaj dum ĉi tiu plenkunsido 
montris tre ĝoiige, ke GDREA estas stabile, 
ke la membroj, krom malmultaj esceptoj, ne 
forlasas sian organizajon kaj ankaü ne vidos 
kialon forlasl Kulturligon. Entute optimismiga 
kunsido. Tarnen — la estonteco montros . . . 

Skribu al Radio Polonia 

Car ŝanĝiĝis la ondolongoj de la Esperantaj 
disaüdigoj de Radio Polonia, skribu al la re- 
dakcio kaj petu la aktualan Informilon laü 
la adreso: Radio Polonia, Esperanto-Redak- 
cio, Poŝtkesto 46, PI-00-950-Warszawa, Pol- 
lando. 

KORESPONDDEZIROJ 


F-ino Kathrin Krause (22j.) dez. kor. pri E.- 
movado, vojaĝoj, arkitekturo, muziko. Adreso: 
Kleine-Ring-Str. 18, Finsterwalde, 7980. 

S-ro Jörg Philipp, Grünstr. 9. Senftenberg, 
7840, dez. kor pri vajaĝoj, literaturo. foto- 
grafajoj. 

S-ro Lutz Brüders, dez. kor. pri literaturo, 
foto, vojaĝoj, E.-movado. Adreso: Bierbach¬ 
straße 54, PF 53-34, Zella-Mehlis, 6060. 

F-ino Kathrin Jauch, J.-Gagarin-Str. 50, Alten¬ 
burg, 7400, dez. kor. pri muziko, literaturo, 
politiko, E.-movado. 

S-ino Ramona Kunze, Nr. 20b, Nechern, 8601, 
dez. kor. pri hundoj, literaturo, muziko. 
Wolfgang Hehl, PF 3652, Gardelegen 3570, 
dez. kor. pri vivo kaj kutimoj en div. landoj. 

S-ino Ines Große, 27j., instruistino, dez. kor 
pri kutimoj de la homoj el diversaj landoj 
kaj turismo. Adreso: Rudolf-Liebold-Str. 13, 
l(.-Marx-Stadt, 9075. 

S-ro Friedrich Schleicher, 50j., dipl.-inĝ. (Nr. 
45, Rhäsa, 8251), dez. kor. spec. pri homoj 
kaj naturo, ĉiutaga vivo, muziko. 

19-jara studentino dez. kor. pri vojaĝoj, lite¬ 
raturo, politiko, naturo, sporto: Andrea Klee¬ 
berg. Volkradstr. 29, Berlin, 1136. 

D-ro Rainer Berthelmann, Steinweg 54, Halle, 
4020, dez. kor. pri lingvoj, fremdlingva instru- 
ado, literaturo, vojaĝoj, flaŭro kaj faŭno, 
mineraloj kaj fosilioj. 

S-ino Christiane Saling dez. kor. pri voja- 
ĝoj, familio, hejmlando kaj E.-movado. 
Adreso: Gluckstr. 40, Potsdam, 1597. 

S-ro Michael Bonin, Lowetscher Str. 4/0506, 
Erfurt, 5062, dez. kor. pri fortosporto kaj 
muziko. 

S-ro Lutz Meier-Knietzsch, PSF 36/64, Ober- 
lungwitz, 9273, dez. kor. pri gastronomio, 
motorsporto kaj E.-movado. 

Bulgario 

S-ro Ivajlo Kehajov, str. „Rajna Knjaginja" 
N 05 G, apt. 16, 5004 Veliko Tarnovo, lernan- 
to, dez. kor. p. ĉ. t. 

S-ino Valentina Bolmankova, komencantino, 
dez. kor. pri literaturo, sporto (koloktas 
bildkartojn). Adreso: 5000 Veliko Tarnovo, 
obl. Loveĉ, ul. „Maria Gabrovska No. 6, 
vhod B, n. k. 13. 


37jara s-ino Veselka Nenĉeva, p. K. 5400 
Sevlievo, dez. kor. kaj kolektas bildkartojn, 
suvenirojn. 

37jara jurnalisto dez. kor. p. c. t.: Svetoslav 
Slavĉev, 9009 Varna, ul. Naĉo Stefanov 12. 

Dimitar Petrov, Sofia 1618, pk. 132, dez. kor. 
tutmonde pri turismo, literaturo, teatro, kino, 
medicino, E-movado. (28j.) 

Dimitar Petrov, 1000 Sofio, Str. „G. Kirkov" 8, 
28j., dez. kor. pri turismo, vcgetarismo, foto- 
arto, teatro. 


ĈSSR 

Pensiulo, 69j., dez. kor. tutmonde p. ĉ. t. kun 
geesp. en ĉiu aĝo: Stanislav Majer, 783 83 
Troubelice 46, okres Olomouc. 

25 j. komencanto dez. kor. tutmonde kun 
25 — 35j. geesp. pri muziko, turismo, vivo 
en diversaj landoj: Josef Suĉansky, Druzba 
1193, 768 24 Hulin. 

16j. komencantino, studentino, dez. kor. kun 
samideanoj el Berlin: Maria Tökölyovä, Li- 
povä 186, okr. Nove Zämky 94102. 

Komencanto, 38j., dez. kor. pri tekniko, vo- 
jaĝo, laboro kun ligno kaj muziko. Adreso: 
Vaclav Storek, 1. Maje 1146, 38601 Strako- 
nice I. 

Komencantino, 32-jara, dez. kor. pri literaturo, 
turismo: Dana Gerzovä, Unicovskä 63, 78501 
Sternberk. 

